Bukatuta proiektuak - Euskadiko Etxebizita eta Lurra, EA - Berrikuntzaren proiektuak\n2004. Etxebizitza-eraikinetako egitura-sistema aurrefabrikatuak ikertzea eta Zabalganako 156 etxebizitzako sustapenean ezartzea. Pich-Aguilera Arkitektura Taldeari esleitutako beka. 2009an amaitutako obra.\n2010. Altzairuan oinarritutako industrializazioari buruz aztertzea. Arcelor-LKS Ingeniería-Tecnaliaren laguntzaz garatutako azterketa estrategikoa. Horri esker, Euskadin garatu beharreko etxebizitza babestuen sustapenean altzairuzko eraikuntza industrializatua ezartzea bideragarria zen ebaluatu ahal izan zen.\n2011-2012. EHUrekin hitzarmena sinatzea, etxebizitzako industrializatua aztertzeko, zabaltzeko eta ikertzeko, Visesako sustapenetan ezartzeko proposamenak kontuan hartuta. IDFABRIK: hitzarmenaren esparruan garatutako argitalpenean, babestutako etxebizitzen industrializazioaren gaur egungo egoera aztertzen da, baita garatutako ikerlaneko emaitzak ere.\n2013. Industrializazioan eta eraginkortasun energetikoan oso-osorik aurrera egitea, eraikinaren bizi-ziklo osoaren azterketa kontuan hartuta eta azterketa teorikoa etxebizitzen sustapenetan ezarrita. Hormigoian garatutako esperientzien ostean, beste material batzuetan oinarritutako industrializazioa aztertu da; esate baterako, egurra eta altzairua.\n2014. Ia energia-kontsumorik ez duten eraikinen proiektua Visesa Hondarribian 65 BOE sustatzeko proiektua garatzen ari da; zurezko eta eraginkortasun energetiko altuko sistema industrializatuetan oinarrituta dago..\n2016-2018. 65 BOE Hondarribian. Visesak zurezko eta eraginkortasun energetiko altuko sistema industrializatuetan oinarritutako sustapen eraiki zuen (ia energia-kontsumorik ez duen eraikina).\nEraginkortasun energetikoa eta eraikinen jasangarritasuna\n1998. urtetik aurrera. Arautegiari 10 urtean aurrea hartuta, Visesak % 30eko gutxieneko aurrezki energetikoa ziurtatu zuen bere eraikin guztietan, kalitate-berme moduan. Beraz, kalifikazio energetikoak C mailakoak edo hortik gorakoak ziren.\n2002. urtetik aurrera. Eguzki-energia termikoaren instalazioak. Arautegiari aurrea hartuta, Visesak eguzki-hargune termikorako hodi biltzaileak ezarri zituen bere sustapen guztietan, kontsumorako ura aurretiaz berotzeko eta, gutxienez, ur bero sanitariorako beharrezko urteko batez besteko energia guztiaren % 60 hornitzeko (arautegiaren arabera, % 30ekoa da).\n2004-2006. Eraikuntza Jasangarriaren Gida. Eusko Jaurlaritzak eta Visesa zein Ihobe sozietate publikoek EEEren eta Orubideren laguntzaz egin zuten gida hau, EAEko etxebizitzen eraikuntza jasangarrirako oinarri teknikoak zehazteko.\n2005-2008. Zaingune proiektu teknologikoa. Gaitek (Eusko Jaurlaritza) eta Profit (Industria Ministerioa) programek emandako finantziazioari esker, ingurumen-adimeneko software-produktua garatu zen, etxeko elementu domotikoak, sentsorialak eta jarduketakoak kontrolatzeko eta, horren bidez, elbarri fisikoei edo adinekoei laguntzen dieten asistentzia-zerbitzuak eskaintzeko. Salburuako 156 etxebizitza sozialeko sustapeneko etxebizitza egokituan ezarri zen.\n2005-2009. EHUrekin garatutako lankidetza, galdaretako CO? igorpenen murrizketa ikertzeko.\nEFICAIND (2005). Gas bidezko banakako horma-galdaretako CO? igorpenen murrizketari buruzko ikerketa.\nEFICACENT (2006-2009). Bizitegi-erabilerako galdara zentralizatuetako CO? eta NOX igorpenen murrizketari eta errendimenduaren hobekuntzari buruzko ikerketa.\n2010-2011. Baterako mikrosorkuntzan oinarritutako eraginkortasun handiko sistemak ezarri ziren Salburuako 242 etxebizitzako eta Laudioko 103 etxebizitzako sustapenetan.\n2013. EHUrekin garatutako lankidetza (Bilboko Ingeniaritzako Goi Eskola Teknikoa), etxebizitzen eraginkortasun energetikoak aurrera egiteko, obra berriko zein zaharberrikuntzako aire-infiltrazioak aztertu ondoren.\n2010-2013 Eraikinen jasangarritasuna ebaluatzeko metodologia. OPENHOUSE Europako proiektuaren eremuan, FP7ren ingurumenaren atalean, VISESAk parte hartzen du metodologia garden eta bateratua garatzeko prozesuan, Europa mailan eraikuntzako jasangarritasunaren etiketak lortzeko (informazio gehiago: www.openhouse-fp7.eu)\n2014. Eusko Jaurlaritzako Laborategiarekiko lankidetza 2008 eta 2014 bitartean agiri publikoan agerrarazitako VISESAko 25 sustapenetako (guztira, 3.390 etxebizitza) eraginkortasun energetikoaren maila zehazteko eta etorkizunean kostu-eraginkortasunari buruzko irizpideak kontuan hartuta eraikitzeko gomendioak egiteko helburuarekin.\n2010-2015 Eraginkortasun energetiko altuko komunitateei buruzko proiektuen erakusketa: Europako Batzordeko Energia atalak garatzen duen CONCERTO ikerketa egiteko ekimeneko PIME’s Europako proiektuaren eremuan, VISESAk eraginkortasun handiko kontzeptuak eta teknologiak aplikatu ditu Gasteizko esku-hartze bietan. Lehenik, eraginkortasun handiko 171 etxebizitza sozial eraikiko dira Salburuan; eta bigarrenik, 30 etxebizitza birgaituko dira Zaramaga auzoan, hor ere, asmo handiko helburuak lortzeko, energia-eraginkortasunari dagokionez. Proiektu horren helburua energiaren sektorean bertan, egikera onaren eredua izatea da jasangarritasun energetiko eta sozialaren arloan, erkidegoak garatzeko orduan (informazio gehiago: www.pimes.eu)\nOSIRYS 7. Esparru Programako proiektu bat da, eta fatxadetarako eta barne-zatiketarako eraikuntza-material klasikoez gain, barneko airearen kalitatea eta itxituren “arnasgarritasuna” hobetzea ahalbidetuko duten ekomaterialak (bioerretxinetan eta biozuntzetan oinarritutakoak) garatzea du helburu.\nTECNALIA lider duen eta 18 parte-hartzailek osatutako partzuergoa da proiektuaren burua, 9.264.200 euroko aurrekontua du eta, zenbateko horretatik, 6.320.000 euro Batzordearen diru-laguntza da. Proiektua 2013ko ekainean abiarazi zen eta lau urteko iraupena du.\nVISESAk honako eginkizun hauek ditu, besteak beste: Morlans auzoko promozioaren barruan (alokairuko 70 BOE) egin den etxebizitza tipoan garatutako materialak sartzea, premiak hautematea, zabalkunde lanak egitea, etab.\nInformazio gehiago hemen: osirysproject.eu\n2005-2010. Tetraener-Antondegi (I+G-ko 6. Programa). EEEk zuzendu zuen, eta energiaren ikuspegitik oso eraginkorrak ziren bizitegi-garapenak egin ziren Donostia-Antondegin eta Genevan. Hirigintza-prozesuko atzerapenen ondorioz, Antondegiko egiaztapen-lanak ezin izan ziren proiektuaren epean betearazi.\n2001-2002 - XXI. Arkitektura Lehiaketa. Visesak antolatu zuen, etxebizitza sozialaren, arkitekturaren eta ingurumenaren arloko ikerketa sustapenetako errealitate fisiko, ekonomiko eta eraikuntzakoarekin lotzeko. 1. edizioaren helburua Bermeoko 50 BOEko sustapenerako eraikuntza-proiektua eta obren zuzendaritza kontratatzea izan zen. 2. edizioan, ordea, Elgoibarko 100 BOEko sustapenerako eraikuntza-proiektua eta obren zuzendaritza kontratatzea izan zen xedea.\n2000. Kontratistentzako eta obra-zuzendaritzarako prezio-oinarri homogeneoa prestatzea.\n2002. EAEko etxebizitza hutsa mugitzeko programa abian jartzea (Bizigune programa).\n2002. Kudeaketa estrategikorako sistematikak ezartzea, urte anitzeko plan estrategikoak eta urteko kudeaketa-planak prestatzeko, hedatzeko eta euren jarraipena egiteko.\n2003. Visesako Produktu Batzordea abian jartzea, Produktu Politika zehazteko eta berrikusteko eta diseinurako zein eraikuntzarako irizpideak zehazteko eta eguneratzeko (gaur egun, 7. berrikuspena egin da).\n2002-2005. Kudeaketa Bikainerako EFQM Eredurako Kudeaketa Sistema diseinatzea eta ezartzea. Prozesukako kudeaketa\n2003-2005. Laneko Arriskuen Prebentzioa eta Ingurumena Kudeatzeko sistema ezartzea, OHSAS 18001 eta ISO 14001 arauen arabera. Kudeaketa-sistemaren politika integratzea\n2004-2005. Pertsonak Kudeatzeko Sistema Integrala ezartzea (Trebetasunen araberako Kudeaketa Sistema).\n2004-2005. Bulegoetan, 5S-en Hobekuntza Metodologia ezartzea (antolamendua, ordena eta garbiketa).\n2004. Hasiera batean urtekoak eta gaur egun bi urtekoak diren autoebaluazioak ezartzea eta hedatzea.\n2005. Politika teknologikoa zehaztea. Berrikuntza-politika zehaztea.\n2005. Organigrama funtzionala alde batera uztea eta prozesukakoa ezartzea\n2005. Proiektukako Kudeaketa Sistema ezartzea, sustapenen plangintzarako eta kudeaketarako. 2014an, Proiektukako Kudeaketa Sistema berrikusi da oso-osorik.\n2005. Berrikuntza kudeatzeko hobekuntza-taldea abian jartzea\n2005. Sindikatuekin hitzarmena sinatzea, Eusko Jaurlaritzak eta Visesak sustatutako obren betearazpenaren esparru osoan Laneko Arriskuen Prebentzioari buruzko Legea bete egiten dela ziurtatzea eta jarraipena egitea.\n2005-2010. Urte anitzeko hiru Eraikal proiektu sustatzaile zuzentzea, 20 arkitektura-estudiotan ISO 9001 araua, kalitatea, prebentzioa zein ingurumena kudeatzeko sistema integratuak eta ekodiseinuaren araua ezartzeko.\n2006. Prozesuen mapa integratua egitea\n2007-2011. Prozesukako Kudeaketa Sistematika berria ezartzea etengabeko hobekuntzari begira. Hobekuntzarako prozesuei buruzko goi-bilerak.\n2008. Sozietateetako adierazleen egitura diseinatzea\n2008. Administrazio Kontseiluarentzako hiruhileko txostena zehaztea eta ezartzea.\n2008. Datuen Babesari buruzko 15/1999 Lege Organikoko Kudeaketa Eredua ezartzea. Bertan, hain zuzen ere, zenbait neurri, arau... zehazten dira, herritarren funtsezko eskubideak babesteko eta bermatzeko.\n2009. Urte anitzeko planak zehazteko Euskara Batzordea abian jartzea. 2014an, euskarako hizkuntza-irizpideak zehaztu dira.\n2010. Kapitalen Zuriketa Prebenitzeko Eredua ezartzea, Kapitalen Zuriketaren Prebentzioari buruzko apirilaren 28ko 10/2010 Legean\nxedatutakoa betetzeko eta terrorismoaren edo delituzko beste jarduera batzuen finantziazioan erabiltzea eragozteko.\n2011. Gobernu Arduratsuaren Ereduaren diagnostikoa egitea eta ezartzea, honako honexetan xedatutako eskakizunak betetzeko: “Euskadiko sektore publikoko erakunde, sozietate eta fundazioetako gobernu arduratsuaren gida”.\n2011. Arriskuen Kudeaketarako eta Barne Kontrolerako Eredua ezartzea, antzemandako arrisku nagusiak lantzeko eta kontrolatzeko.\n2013. Obrak lizitatzeko orrietan hobekuntzak ezartzea (esate baterako, eskaintza telematikoen aurkezpena onartzea, azpikontratisten ordainketa fiskalizatzea, bermeen araubidea eta itzulketa malgutzea...).\n2014. Obra lizitatzeko orriak aldatzea, kontratistek azpikontratistekin eduki beharreko kontratu-betebeharrak ezartzeko eta ordainketa-baldintzak hobetzeko.\n2014. Lehenengo Berdintasun Plana egitea.\n2014. Visesaren Jasangarritasunari buruzko lehenengo Txostena argitaratzea, GRI metodologian oinarrituta.\n2014. Prozesuen Mapa berrikustea eragiketei eta, batez ere, saldu osteko prozesuari begira.\n2015. ERP berriro ezartzearekin zerikusia daukaten zenbait sistematika eta lan-fluxu berrikusi dira\n2015. Adjudikazio-formula berriak garatu dira: zuzeneko adjudikazioa, erosteko aukera ematen duen alokairua eta ordainketa geroratuko salerosketa\n2015. Visesaren Gardentasun Ataria argitaratu da.\n2015. Visesaren lehen zerbitzu-karta argitaratu da.\n2015. Erakunderako negozio-ildo berriak sartu dira: EITen erregistroa, urbanizazioa, lan-arriskuen prebentzioa, oinarrizko proiektuak eta birgaitzeko laguntzetarako birgaitzeko hirigintza-sozietateak.\n2015. Ordezkaritzekiko izapidetze administratiboko zirkuituak hobetu dira merkaturatzeko eta kalifikazioak lortzeko prozesuak arinagoak izan daitezen.\n2015. Enpresak sortzeko, autoenplegurako, etxebizitza bihurtzeko eta gizarte-erakundeei lagatzeko lokalak dinamizatu dira\n2016. Fondo guztiak kanpoko gordailutik Eusko Jaurlaritzaren artxibo nagusira transferitu dira. Aplikazio korporatiboaren bidez atzituko da artxiboa.\n2016. Komunikazio-azpiegiturak erabat berritu dira Eusko Jaurlaritzaren kontratu markoari jarraikiz. Horrela, nabarmen hobetu dira zerbitzuen kostua eta kalitatea\n2016. Apirilean, Eusko Jaurlaritzaren elektrizitatearen hornidura-kontratuari atxikitu zaio\n2016. Segurtasunaren Eskema Nazionalari jarraikiz egindako borondatezko diagnostikoan emaitza ona lortu da eta abian jarri dira gomendatutako hobekuntza-neurri batzuk, hala nola segurtasuna hobetzeko proxy bat jartzea.\n2016. Posta elektronikoaren segurtasun perimetrala hobetzeko zerbitzu bat ezarri da.\n2016. Eusko Jaurlaritzaren ordainketa-pasabidea ezarri da, ordainbide berri bat –online ordaintzea– eskaintzeko.\n2016. EuskoRegiteren bidez lortutako datuak ustiatzeko aplikazioa garatu da.\n2016. Presentziaren kontrola kudeatzeko aplikazioa ezarri eta martxan jarri da\n2016. EAEDE modalitatea lokal eta garaje libreen kasuetan erabiltzen hasi da\n2016. Visesan BIM teknologia ezartzeko proiektu pilotua garatu da.\n2016. Lanean sexu-jazarpenari eta generoagatiko jazarpenari aurrea hartzeko lehen protokoloa landu eta onetsi da\n2016. Lehen aldiz, azterketa kuantitatiboa egin da VISESAren presentzia Interneten neurtzeko (gizarte-sareak, blogak, foroak, blogak eta albiste digitalak), sare sozialetako estrategia bat prestatzeko lehen urratsa emate aldera.\n2016. Arrisku psikosozialak ebaluatzeko lehen inkesta egin da, ISTAS 21 metodoaren arabera.\n2016. Barne-prestakuntzako online ikastaroak egiteko tresna (Moodle erabiliz) sortu da.\n2017. Ingurumeneko egungo kudeaketa sistema ISO 14001 ziurtagiriaren arabera egokitzea; horrenbestez, bere exijentzia maila handituko da exijentzia handiagoko EMAS araudiari erantzuteko. Ingurumen arloko politikaren beste berrikuspen bat onartzea.\n2017. #PorElClima komunitateari atxikitzea.\n2017. Kontratu-Programa 2017 izenpetzea.\n2017. “Defectos 0” izeneko zeharkako gogoeta-prozesu bat abiaraztea hobekuntzak identifikatzeko eta ezartzeko asmoz; haien bidez, erantzuteko helburuak finkatu ahalko zaizkie etxebizitza beharrari, etxebizitzen kalitatea hobetzeari eta eraikuntza nahiz erabilerako patologiak saihesteari.\n2017. Autoebaluazioko beste ariketa bat egitea Euskalit Kudeaketa Aurreratuko Ereduaren arabera.\n2017. Business Intelligence-ren aplikazio bat ezartzea adierazleak nahiz informazioa automatikoki kudeatzeko eta sortzeko.\n2017. VISESAren ERP teknologia 2016ko bertsiora pasatzea, tresna eguneratuta izateko asmoz eta dokumentuak osatzeko funtzionalitate berri bat jasotzeko.\n2017. VISESAri erakunde gisa eta eskubide guztiekin alta ematea Eusko Jaurlaritzaren segurtasun-sisteman (XL-NETs); horrek VISESAren aplikazioak Eusko Jaurlaritzakoen aplikazioekin integratzeko aukera ematen du.\n2017. VISESAko dokumentuen kudeaketa digitalaren eredua prestatzea eta Euskadiko administrazio publikoko dokumentuen kudeaketa sistemarekin integratzea.\n2017. Sailkapen taula eguneratzea: Visesako dokumentuen sailkapena berriz prestatzea Eusko Jaurlaritzaren jarraibideekin bat etorriz.\n2017. Delituak prebenitzeko kudeaketa sistema bat ezartzea.\n2017. VISESAko Gobernu Korporatiboaren Sistema lantzea, haren barnean: Gobernu Korporatiboaren Oinarri Orokorrak; Administrazio Kontseiluaren Araudia; Kontseilariaren Estatutua; Kontseilariaren Kode Etikoa.\n2017. 2016ko ekitaldiari dagokion kanpoko adituaren urteko txostena —kapitalak zuritzea eta terrorismoa finantzatzea prebenitzeko ezarritako barne kontrolerako neurrien eta proposatutako ekintza planaren azterketari buruzkoa— Administrazio Kontseiluak onartzea.\n2017. VISESAko hitzarmen kolektiboa EHAAn argitaratzea (EAEko lehenengo hitzarmen garrantzitsua).\n2017. Lehenengo ECO garraioa bizikleta elektrikoen bidez (mugikortasun iraunkorra).\n2017. Zeharkako proiektu bat abiaraztea erakunde osoan BIM metodologia pixkanaka egokitu ahal izateko Etxebizitza Zuzendaritzarekin eta Alokabiderekin lankidetzan.\n2017. Compliance Penal proiektua abian jartzea.\n2017. Gasteizko gure instalazioetan B Ziurtagiri Energetikoa eskuratzea.\n2017. Pleguetan gizarte eta berdintasun arloko klausulak jasotzeari buruzko txosten bat egiteko mandatua.\n2017. Etxebizitzaren Plan Zuzendariaren (2018-2020) lantze prozesuan parte hartzea.\n2018. 2018-2020 Plan Estrategiko berria egin, onartu eta komunikatzea Etxebizitzaren Plan Zuzendari berriarekin lerrokatuta.\n2018. Prozesuen mapa berriko prozesu guztietara zabaltzea.\n2018. Dokumentuen segurtasun nahiz kudeaketa politika berria onartzea.\n2018. Business Intelligence-ren aplikazio bat erabiltzea adierazleak nahiz informazioa automatikoki kudeatzeko eta sortzeko.\n2018. Posta elektronikoa EJIEra pasatzea.\n2018. VISESAko dokumentuen kudeaketa digitalaren ereduari erantzuten hasteko tresna bat prestatzea eta Euskadiko administrazio publikoko dokumentuen kudeaketa sistemarekin (2017an prestatutakoa) integratzea.\n2018. Tarteko artxiboa berrikustea eta berriz antolatzea eta dokumentuak kudeatzeko prozedura batzuk sistematizatzea.\n2018. “Defectos 0” izeneko zeharkako gogoeta-prozesuan aurrera egitea hobekuntzak identifikatzeko eta ezartzeko asmoz; haien bidez, erantzuteko helburuak finkatu ahalko zaizkie etxebizitza beharrari, etxebizitzen kalitatea hobetzeari eta eraikuntza nahiz erabilerako patologiak saihesteari.\n2018. Kudeatzeko sistema (operatiboa, pleguak, kontratuak, barne prestakuntza...) eta aplikazioak Kontratuen Lege berriari egokitzea.\n2018. Datuak Babesteko Kudeaketa Sistema Europako araudi berriari egokitzea.\n2018. Inplikazioen azterketa eta ikuspegia BIM metodologia ezartzeko Etxebizitza Sailarekin eta Alokabiderekin lankidetzan.\n2018. Eraikune buru den BIM Batzordeko lantaldean parte hartzea.\n2018. Delituak prebenitzeko kudeaketa sisteman aurrera egitea.\n2018. Kapital zuritzeen prebentzioa kudeatzeko sisteman hobekuntzak egin dira.\n2018. BOEeko AROC (erosteko aukera ematen duen alokairua) kontratuak berritzeko sistematika eta hasiera ezarri dira indarrean 5 urtez izan ondoren.\nAzken aldaketako data: 2019/04/09


IRINMODO (1307-2018): noviembre 2017\nMiarritzen ospatu dugu aurten Aiherra eta Antzuolaren arteko 33. urteurrena (1984-2017). Zer dela eta ez Aiherran? Aurtengoa hamabigarrena zen iparraldeko nekazarien urteroko feria Miarritzen ospatzen zelako. Euskal Herriko Nekazarien Ganbarak antolatutako ekintza da azoka hau.\nBertara 46 bat herritar gerturatu ginen, eta beste hainbeste Aiherratik.\nGoizeko 10:00ak inguruan iritsi ginen Miarritzera. Aiherratik etorri zirenekin elkartu eta, ongi-etorria eman zigun denoi feria honen zuzendariak.\nOndoren, agurren artean, `aperitive´ bat, kafea eta bizkotxoa tartean, hartu genuen. Gero, ferian zeuden postuetatik ibili ginen, bata zein bestearen azalpenak entzunez. Bertan frogatu genuen jakin bai, baina oso gutxik erabiltzen duela euskara.\nBertan bazkaldu genuen, eta ondoren euskal kirolak ikusteko parada ere izan genuen. Hala ere, aurten, bazkalosteko kantuak eta dantzaldia faltan bota ditugu.\nDatorren urtean 34 garrena izango da, Antzuolan.\nONGI ETORRIA ZUZENDARIAREN PARTETIK\nFERIXALEKUAREN ARETOTAKO BAT\nARDI ETA TXAKUR LEHIAKETA\nBAZKARI ORDUA DENOK BATERA\nFERIAREN LELOTAKO BAT: NEKAZARITZA JASANGARRIA EZINBESTEKOA DA\nMANEX BURU GORRIA, AIHERRAN BAZKATZEN DUEN ARDIA\nAIHERREKOAK DIREN BEÑAT, MIXEL ETA MAITEK ERABILTZEN DUTEN ARDI MOTA DA LATXA BURU GORRIA\nBaina ustegabeak ere izan genituen, izan ere dantza talde bat aritu zen zertan eta, urtero Antzuolako karnabaletan egin den sorgin dantza egiten.\nSORGIN DANTZA MIARRITZEN (2017/11/11)\n“Despues de ver el resultado final del sorteo se acordó fijar en la pared exterior de la Casa Consistorial la lista de mozos que salieron en suerte para el cuerpo espedicionario de África, y que es la siguiente: Domingo Joaquin de Garitano; Jose Ambrosio de Galfarsoro; Ilarión Juan de Cortabarria; Blas de Zabaleta; Jose Martin de Igarza; Ignacio Maria de Azcarate; Jose Francisco de Ibarguren; Jose Francisco de Arana Lamariano; Manuel Jose de Lascurain; Martín de Unanue; Vicente de Eguren; Jacinto de Larrañaga”.\nAKORDIOAREN AKTA (1859/12/29)\nZer dela eta hamabiko zerrenda hau?\nGerra hotzak nabarmendu ziren 1859ko bukaeran, Afrikako Gerra, Espainiar-Marokoar Gerra edo Tetuango Gerra Espainiako erresumak eta Marokoko sultanerriak 1859 eta 1860 artean izandako gerra izan zen, 1860ko apirilaren 26ko Wad-Raseko itunak amaitu zuena. Iparraldeko Marokon egina, Ceutako mugari buruzko gatazka batek sortu zuen. Tetuango eta Wad-Raseko guden ondorioz, Marokok amore eman zuen eta arestian esandako Wad-Raseko ituna sinatu zuten. Itun honen bitartez, Marokok Ceuta eta Melillarekiko espainiar burujabetza onartzeaz gain, Sidi Ifni eta 100 milio pezeta eman zizkion Marokok.\nBitxia ere bada, garai hartan gertatu zena. “Afrikako gerran Lehenengo Karlistadan etsai izandako asko batera aurkituko ditugu. Karlistarik sutsuenak beste altxamendu bat prestatzen ari ziren eta, noski, ez zeuden kanpoko gerretan parte hartzeko prest. Baina Bergarako Hitzarmena onartu zuten zenbait karlista, aurrez etsai izandako liberalekin borrokatu zuten `moroen´ aurka”.\nForuak oraindik indarrean zeudenez mendebal euskaldunek ez zuten espainiar armadan parte hartzen pake garaian (Nafarrek galdua zuten abantaila hau 1841.eko legearen ondorioz), baina gerrak eztanda egin bezain laister hiru probintzietako Diputazioek lehen bait lehen laguntza eskaintzea komeni zela iritzi zioten. Bergaran bildu ziren azaroak 4ean eta 3.000 soldaduz osatutako lau tertzio osatzea erabaki zuten.\nHasieran tertzioak boluntarioekin osatzen saiatu ziren baina, nahikoak biltzen ez zirenez, zozketatu egin behar izan zituzten. Lehen Tertzioa arabarrez osatu zen, bigarrena gipuzkoarrez, hirugarrena bizkaitarrez eta laugarrena Bergara eta Markina inguruko jendez. Pasaiatik irten ziren urtarrilak 29an Carlos María Latorre jenerala buru zutela eta itsas bidai gogor baten ostean iritsi ziren Cadizko San Fernandora. Bertan Latorrek soldaduak trebatzen jarraitu zuen otsailak 27an Afrikara iritsi ziren arte.\nAzaroaren 6an Gipuzkoako Diputazioaren ez ohiko batzarrak Espainiako Erreginak bidalitako eskutitza baten bitartez, gerra deklaratu zitzaion Marokoko erregeari “reclamando la honra de nuestra Patria tan indignamente ofendida, y las Cortes de la Nación han respondido entusiastas al llamamiento guerrero de nuestra augusta soberana. Que ha llegado por lo tanto, el momento en que Guipúzcoa consecuente con lo que reclaman sus deberes para con la Madre Patria… dé una solemne prueba de los sentimientos de españolismo de que se halla animado el corazón de sus hijos, tomando parte en la … lucha … a vengar sus agravios y a llevar a África la refulgente antorcha del cristianismo y la civilización… por lo que llama a la Junta Particular de Tolosa…”.\nAzaroaren 18ko udal batzarrean adierazten da Tolosan egindako batzarrean, hilaren 10ean esandakoaz eta erabakitakoaz:\n1º. Hiru euskal probintziek lau miloi errealeko dohaintza egitea; 2º jendeak gerran parte hartzeko edo alistatzeko deia egitea; 3º hiru mila soldadu izango duen tertzioa osatzea.\nGuzti hau martxan jartzeko komisio bat ere antolatu zen, baita herriko parrokian meza bat ere “para implorar la bendición del Altísimo en favor de las armas españolas”.\nAldi berean alistatu beharrekoen baldintzak zehaztu: ezkondu gabekoak eta seme-alaba gabeko alargunak, alde batetik, eta 20-30 urte bitartekoak bestetik, jarri ziren. Guztiak "formación de la brigada vascongada".\nIzena emandako bakoitzari 2500 erreal emango zitzaion gerra irauten zuen bitartean soldata gisa: 500 izena ematerakoan eta 2000 gerratik bueltan. Hilgo balitz bere zuzenekoren bati emango zitzaion dirua. Aldi berean, baina, 18-20 eta 30-40 urtekoak ere zerrendatuko ziren, behar bazen bere beharra aprobetxatzeko. Gipuzkoako probintziaren biztanleak aintzat hartuta, bada, Antzuolari 12 gizon zegozkion.\nEskaeraren baldintzen araberako erroldak egin zen, eta herrian hauek izan ziren aukeratitakoak: 20-30 urtekoak 88, 18-20 urte bitartekoak 32 eta 30-40 urte bitarte, berriz, 11. Hamar bat berriz, baztertuak izan ziren.\nErreserban geratu ziren 18-20 eta 30-40 urte bitartekoei nahiz beste hainbat herritarrei ere dirulaguntzak eskaintzeko aukera zabaldu zitzaien Udalak.\nAbenduaren 29an egin zen zozketa. Kontuan izanda erreklamazioak eta, guztira 76 sartu ziren zozketa pitzarrean. Egun hura ez zen izan lasai egotekoa, izan ere gerrara joateak kezka bat baino gehiago sortzen zuen herrian, eta badakigu adibidez zozketa egunean etorri zirela udal aretora “un gran numero de mozos con sus padres”.\nEgoera hartan hasi zen zozketa, aldez aurretik idazkariak bera nola izango zen jendeari adieraziz. Alegia, idazkariak zozketan sartzen ziren bakoitzari zenbaki bat emanez, paper zuri batean joan zen zenbaki hori jartzen. Ondoren, beste paper zuri batean, zozketatuko zituztenen izen abizenak jarri zituen. Denak tolestuz bi pitxar desberdinetan sartu zituen bukatzeko. Gero, herriko bi umek atera zituzten paperak. Horrela: 8 urteko Fernando de Olaranek izen batekin zegoen paper bat atera eta alkate ordeari eman zion; beste hainbeste egin zuen Juan Cruz de Telleria izeneko haurrak, baina zenbakiekin. Halaxe azaldu zen 76ko zerrenda, eta lehendabiziko 12ak izan ziren aukeratuak.\nBaina antzuolarrak iritsi orduko, edo Euskal Tertzioak Afrikara joaterako, azken borroka nagusira baizik ez ziren iritsi. Martxoak 23an Wad Raseko batailan parte hartze garrantzitsua izan zuten, 2 hildako eta 34 zauritu jasanez. Biharamunean marokoarrak pakea sinatu zuten. Euskal Tertzioak maiatzaren hasieran itzuli ziren Euskal Herrira, hirietan garaipen arku, musika eta loreen arteko harrera izanez.\nAntzuolako Artxibo Historikoa: Akta eta Akordioen liburua.


Kirol jolasak - Ekintza Ikastola\nLehen Hezkuntzako ikasle guztiek parte hartzen dute ekimen honetan. Gela guztien arteko Olinpiaden festa da. Helburu nagusiak dira kirola sustatzea eta, Olinpiar jokoen moduan, kiroltasunaren balioak bultzatzea.\nIkastolan hasitako lehiaketak larunbat goiz batean ospatzen den kirol ekitaldi handian amaitzen dira. Egun horretan, aparteko kirol lehiaketetan jarduten dute ikasleek. Ikurrin eta dominen banaketak amaiera ezin hobea ematen dio kirol eta, batez ere, kiroltasunaren festari.


sare sozialak – gaztelumendi.eus\nHunkituta 47ak -azkenean bai- Herrian\nUne atsegin hau.\nKataluniako eta Euskal Herriko une eta bizipenak, twitter sare sozialeko moment batean.\nVisca Catalunya #lliure\nA post shared by Patxi Gaztelumendi (@gaztelumendi) on Sep 11, 2017 at 8:16am PDT\n…eta askoz gehiago!\nMusika asko maite dugunontzat ariketa zaila da kantuak eta diskoak hautatzea. Nahiko buruhauste izaten dugu autoan, edo etxean edo gaztetxean musika jarri behar dugunean.\nHala ere, ekin diogu sareko jolasari. Hariak sortzeari.\nnire disko gustukoena, oraindik pic.twitter.com/UVDYDXali8\nâ€” gaztelumendi (@iPatxi) 2017(e)ko irailak 7\nUda honetan gustura idatzi dudan erreportajea. Hemen bertsio luzeago eta osatuago bat. Paperean argitaratu denaz gain, wikilariek eman zituzten erantzun guztiekin, sare sozialetako oihartzuna eta GARA egunkariko orrialdeak batuta.\nErreportaje luzea prestatzen ari gara @euwikipedia eta emakumeen biografiei buruzkoa @GARAnet egunkarian\nBiba zuek! wikilariok pic.twitter.com/d7iZ8WiTu8\nâ€” gaztelumendi (@iPatxi) 2017(e)ko abuztuak 8\nGaur #GARA egunkariko portadan editoriala eta Kultura saileko gai nagusia: @euwikipedia #eraldaketa eta #hazkundeahttps://t.co/ZrbpFhh4RO pic.twitter.com/KQd8ThBvhJ\nâ€” gaztelumendi (@iPatxi) 2017(e)ko abuztuak 16\nGARA egunkarian azala, editoriala eta bi orrialde koloretan\nEuskarazko Wikipedia: auzolanean herria egin – https://t.co/diTpq23Ngm @naiz_info\nâ€” Eguzki-lore (@plazaandu) 2017(e)ko abuztuak 16\nGARA egunkariko editoriala -2017ko abuztuak 16-\n5 wikilari berbetan\nAitzol Astigarraga, Leire Cano, Galder Gonzalez, Xabier CaÃ±as eta Amaia Astobiza elkarrizketatu ditut erreportaje honetarako. Hona hemen beraien adierazpen guzti guztiak bilduta.\natzerrian ere ibili zara wiki kontuetan… euskaldunak nola hartzen gaituzte?\nBai, Wikimedia Fundazioarekin zein beste wikimedia batzuen gonbitea jarraituz kanpoan ibiltzeko aukera izan dut. Aurten Berlin, Edinburgo eta Asturiasen egon naiz, eta bihar bertan Montrealera noa, Wikimanian parte-hartzera. Orokorrean erantzun bat ematea zaila da: wikilari askorentzat hizkuntza txikiak ez dira existitzen, euren lan esparrua beste bat da. Beste batzuentzat jende bitxia gara, nolabait komunitate oso aktiboa duen hizkuntza gutxitu erromantiko hori. Hala ere, eta gure esparrutik gertuago dauden hizkuntzentzat erreferente bat gara. Ez katalanen neurrira, eurek Champions Leaguea jokatzen duen talde txikia dira… gu bigarren mailako erreferente bat gara, interesgarria hizkuntza txikientzat. Celtic Knoten izan ginen gonbidatu, hizkuntza zeltikoen bilera bat, Europako hizkuntza txikietako gonbidatuekin: bertan Galesko gobernuak ere zitatu zuen euskaraz egiten den lan eskerga eta erreferente gisa hartu gintuen. Eskoziarrei lagundu diegu gauza teknikoak egiten, baita asturiarrei ere. Euskaldunok gure miseriak ditugu, baina kanpotik distira gehiago ematen dugu uste duguna baino.\nbeste hizkuntza txiki batzuekin elkarlanean ari zarete, ezta?\nBai, azken aldian bide hori ireki dugu. Katalanekin elkarlan handia dugu, bai etorkizuneko proiektuak lantzen zein orain arteko esperientziak trukatzen. Eurek esperientzia zabala dute Wikimedia proiektuen hedapenean, eta ikasi behar da. Bestetik lan tekniko batzuetan (Wikidatan, adibidez) oso aurreratuak gaude euskarazko Wikipedian. Hau ez genuke lortuko katalanezko Wikipedian dabiltzan hainbat lankideren laguntzarik gabe, baina, aldi berean, guk ere jakintza hori eskaintzen dizkiegu hizkuntza txiki batzuei. Lehen esan bezala, eskoziako gaelikoa, galesera zein asturiera lagundu ditugu jada Wikidatako datuak ustiatzen. Laster hizkuntza gehiago gehituko dira, eta saiakera egiten ari gara Ameriketako jatorrizko hizkuntza batzuekin ere lankidetak egiteko.\nemakumeen biografiei garrantzia handia eman zaie, daturik ematerik bai?\nEmakumeak munduko biztanleen %50 dira, baina artikuluen %15a baino ez dute suposatzen, maila orokorrean. Egia da eskolako testu liburuetan egoera okerragoa dela: errege eta gizonen historia ikasten dugu, emakume zehatzak zein emakumeen historia albo batera utzita. Wikipedia ezberdinetan gai hau lantzen ari da, baita euskaraz ere. WikiEmakumeak lantaldea sortu da, baina beste lankideok ere sortzen ditugu geroz eta emakumeen biografia gehiago. Azken hilabetoetan ia astero izan gara emakumeen biografia sorrera portzentaian TOP10ean. Gure txikitasunean ehunekoa igotzen ari gara. 2017ko otsailan euskarazko Wikipedian genituen biografien %13,63 ziren emakumeenak. Abuztu hasieran %15,26. Ez da asko, baina aldaketa bat somatzen da hor. Datu interesgarri gehiago daude: https://eu.wikipedia.org/wiki/Wikipedia:Genero_oreka lanean.\nLehen esan bezala historian zehar gizon eta emakumeen arteko papera ezberdina izan da. Entziklopedia eta liburuetan gizonen lanei arreta handiagoa eman zaie.\nLan handia dugu, bestalde, editoreen aldetik. Orokorrean, mundu mailan egin zen inkesta batean, Wikipediako irakurleen %68,99 gizonezkoak zirela adierazi zuten, eta %30,52 emakumezkoak. Wikipediako editoreen artean, ordea, %86,73 gizonezkoak ziren eta %12.64 emakumeak. WikiEmakumeak proiektuak egoerari buelta ematen lagunduko dio, euskaraz behintzat.\nEuskarazko Wikipediak eraldaketa eta hazkunde garaia bizi du – [Patxi Gaztelumendiren erreportajea] https://t.co/hV9YYaTlfI pic.twitter.com/mf5VGw1xYy\nâ€” naiz: (@naiz_info) 2017(e)ko abuztuak 16\nbi hitzetan Donostiako Tabakalerako ikastaroan azaldutako botatzerik bai?\nTabakalerako ikastaroan bi mundu elkartu nahi izan ditugu, batetik, kulturaren eta letren mundua, eta bestetik, informatika eta datuen kudeaketaren mundua. Izatez, bereizketa hori analitikoa da, biak elkarrekin baitoaz Wikimedia proiektuetan, Wikipedian, Commonsen eta Wikidatan bereziki. Badago ezagutza handi bat kultura erakundeetan eta badago ere geroz eta gehiago datuen inguruko ezagutza tekniko bat; ikastaroan bien arteko uztarketa nola egin daitekeen erakutsi da, modu teorikoan baina batez ere modu praktikoan. Horretarako, ardatza Wikidata proiektua izan da, datuen inguruan ezagutza askearen eremuan iraultza ekartzen ari dena. Wikidatan datuak sortzea, beste proiektuetarako erabilgarri jartzea eta datuen ustiapena egitea izan da ikastaroaren gakoa.\nnola bizi duzu une honetan euskarazko wikipedia? ze giro dago?\nMomentu honetan euskarazko Wikipedia eraldaketa garai batean dago. Badirudi hasierako eferbeszentzia momentua batetik eta ondoren egon ohi den barealdiaren ondotik, orain salto kualitatibo bat egiteko momentua iritsi zaiola, beste Wikipedia handiagoetan gertatu bezala. Euskal Wikilarien Kultura Elkartea (EWKE) sortu da, hain zuzen ere, euskarazko Wikipedia sustatzeko, handitzeko eta hobetzeko asmoz. Bilerak egin dira, erakundeekin harremanak sortu dira, hitzarmenak egin dira, kultura erakundeetan wikilari egoiliarrak sartu dira eta unibertsitatearekin lanean hasi gara… Eta hori guztia ia urtebeteko epean! Nolabait esateko, wikilariak wikipediaz kanpo antolatu dira ere eta Wikipedia gizarteratzea dute helburu.\nNahiz eta maila erlatiboan munduko komunitate aktiboenetakoa izan (praktikan, hizkuntza bizien artean aktiboena, joan den maiatzean 189 editore milioi hiztuneko; ikus, https://stats.wikimedia.org/EN/Sitemap.htm)\neuskarazko wikilarien komunitatea termino absolutuetan txikia izaten jarraitzen du. Horregatik, eta batez ere gure azken helburua ezagutza unibertsal guztia euskaraz jartzea delako, Wikipedian ekarpenak egin ditzaketen euskaldun guztien ekarpenak behar ditu. Uste dugu gainera lan hori funtsezkoa dela geure hizkuntzaren biziraupenerako. Beno, ba euskarazko wikipedian horren kontzientzia hartu da eta EWKEren bitartez lankide berri horien bila joatea da asmoa, sinergia berriak sortzeko eta batez ere gure lanean eta esfortzuetan ahalik eta eraginkorrenak izateko. Ezingo dugu agian euskaldun kopurua bikoiztu, baina bai agian euskaldunek egiten duten lanari ahalik eta etekin handiena atera, eta honetan, erakunde eta lankideen arteko elkarlana da gakoa.\nHorrek, bistan da, erronka berriak sortzen ditu, izan ere, Wikipediaren esentzia eta zentzua mantendu beharra dago. Egun, artikulu kopuruari dagokionez behintzat, Euskarazko Wikipedia 31. postuan dago mundu mailan, eta hori egiterik izan bada, ehundaka lankide bolondres eta anonimoen lanari esker izan da. Wikilari izateko hamaika modu daude eta denek izan behar dute tokia Wikipedian, baina funtsezko ideiak mantenduta: doakoa eta askea izatea.\nWikimedia commons zergaitik da garrantzitsua guretzat?\nArgi eta garbi, munduko multimedia biltoki aske handiena delako. 40 milioitik gora elementu ditu (irudiak, bideoak, audioak, dokumentuak…). Fitxategi guzti horiek askeak dira, edonork erabili ditzake CC-By-Sa lizentziapean, baina batez ere Wikipedia eta beste proiektu senideak (Wikiztegia, Wikiliburuak, Wikiturriak…) hornitzeko balio du. Hemen funtsezkoa da kultur erakundeen ekarpena. Euskal Herriko kultur erakundeek benetako altxorrak gordetzen dituzte, izan objektuak, irudiak, edo dokumentuak. Guzti horiek isla izan dezakete Wikipedian (artikulu entziklopedikoak) eta Wikidatan (datu egituratu eta semantikoak), baina Commons da batez ere haientzako proiektu nagusia. Eta ez bakarrik euskal ondare historiko biltzeko, baita ere gure ondare bizia jasotzeko, Donostiako Liburutegi sareak Idazlezainak proiektuan egiten ari den bezala. Hor Leire Cano jo ta fuego dabil idazleen ahotsak biltzen eta liburuen pasarteak grabatzen.\nGeure ondarea geuk ez badugu balioan jartzen eta ikustarazten, ez du inork egingo; edo are okerrago, egingo du baina bertakoentzat arrotza den ikuspuntu batetik.\nBasque newspaper @garanet gives @wikipedia front page, editorial and two pages on our work, including gender gap , #GLAM, education pic.twitter.com/vRDcymoDzz\nâ€” Euskarazko Wikipedia (@euwikipedia) 2017(e)ko abuztuak 16\nwikilari egoiliarra zara, ezta? zer da hori?\nWikipediako editore arrunta da, erakunde batean egonaldi bat burutzen duena. Egoiliarraren lana izaten da Wikipedia eta erakundearen arteko arteko harremanak garatzea, edukiak Wikipedian jarri ahal izateko laguntza eskaintzea (materiala digitalizatuz, oinarrizko edizio ikastaroak eskainiz, materiala lizentzia egokien pean askatuz…) eta baita erakundeari buruzko artikuluen garapena sustatzea ere.\nWikilari egoiliarrak lanaren truke lansaria jasoten du eta badirudi horrek Wikipediako filosofiarekin talka egiten duela. Hau da, norbaitek uler dezake ordainpean erakunde jakin batentzat artikuluak idazten dituena dela egoiliarra. Inolaz ere ez! Bere lana bitartekaritza da, erakunde horretako edukiak Wikipedian jartzeko lana erraztea. Normalean, GLAM (galeriak, liburutegiak artxibategiak eta museoak) erakundeak izan ohi dira egoiliarrak hartzen dituztenak eta bertako ondarea askatu eta entziklopedia unibertsalarekin kontaktuan jartzea izaten da egoiliarraren zeregina. 6 hilabete inguruko egonaldiak izan ohi dira gehienetan.\nNere kasuan, Donostiako liburutegi zerbitzuan ari naiz burutzen egonaldia, 2017ko uztaila-abendua artean. Nere egitekoa da, dagoeneko martxan den WikiLiburutegiak (https://eu.wikipedia.org/wiki/Wikiproiektu:Liburutegiak) egitasmoa sustatzea eta, batez ere, hurrengo urteetarako liburutegien eta Wikipediaren arteko lankidetza proiektu bat definitzea.\nzein izan da orain arteko zure lana wikipedian? eta aurrerantzean?\nEditore hasiberria naiz eta nere ekarpen apurrak azken bi urteotan burutu ditut. Bertsolaritzari buruzkoak izango dira seguru asko gehientsuenak. Aurrera begira ba, Wikipedia eta kaleko ekimenak lotzen dituzten egitasmoak asko interesatzen zaizkit, Amarapedia (https://eu.wikipedia.org/wiki/Wikiproiektu:Amarapedia) bezalakoak. Lan polita egin daiteke hor.\nDuela gutxi tesia aurkeztu duzula jakin dugu, errobot bertsolaria ageri da wikipedian? horren gainean zeozer kontatzerik bai?\nBai, uztailak 19an defendatu nuen tesia eta pisu ederra kendu ere bai gainetik!\nBrometan esango zenuen baina BertsoBotaren aipamenik bada Wikipedian. Hementxe:\nArtikulu beregainik ez dauka baina aurrerago, nahikoa pisu baldin badauka, norbaitek idatziko du seguru!\nNere aldetik, BertsoBotak ikerketa-lana gustoko ditudan bi eremu uztartuz burutzeko aukera eman dit: bertsolaritza eta robotika. Helburua, bat-batean bertsoak sortu eta kantatzeko gai den robota garatzea, bertsolarien oholtza gaineko mugimenduak jarraituz.\nBadirudi aparteko bi mundu direla robotika eta bertsolaritzarena. Robotak ataza edo zeregin errepikakorrekin lotzen ditugu batik bat, lan bera behin eta berriz mekanikoki burutzen dituzten gailuekin. Bertsolariak berriz, justu kontrakoa, jolasarekin, hizkuntzarekin eta inprobisazioarekin lotuko genituzke. Robot-bertsolaria, beraz, oximorona litzateke!\nBaina ez. Azken urteotan gero eta gehiago dira gizakiekin elkarreragiteko garatu diren robotak. Robot horiek, hizkuntza naturalaren bidez komunikatzeko gaitasuna erakutsi behar dute eta baita unean unean gizakion keinu eta adierazpenak jaso, interpretatu eta horien arabera portaera moldatu ere. Bertsolaritzak gizaki eta roboten arteko elkarrekintza lantzeko eredu egokia eman digu eta hura baliatu dugu BertsoBot-ean. Bertsoak eredu edo aitzakia-gisa hartuta, hizketa-bidez komunikatuko den robota garatu dugu, momentuan mezu berriak sortu eta jendearen erreakzioak (neurri batean behintzat) jasotzeko gai dena.\nAitzol Astigarraga eta Leire Cano wikilari egoiliarrak Tabakalerako tailerrean\nEuskal haur eta gazte literaturaz jarduten zara… kontatu zertan diren zure egitekoak.\n‘WikiLiburutegiak’ 2015eko udazkenean sortu zen, eta Donostiako Udal Liburutegiko Haur Liburuaren Dokumentaziogunearen, Donostia Kulturaren, Euskal Idazleen Elkartearen, Euskal Herriko Unibertsitatearen eta Euskal Wikilarien Kultura Elkartearen eskutik abiarazitako egitasmoa da. Proiektuaren helburuen artean daude euskal idazleen artikuluak sortu, osatu eta eguneratzea; Haur eta Gazte Literaturaren edukiak zabaltzea; Donostiako Haur Liburuaren Dokumentaziogunearen bilduma ezagutzera ematea eta alfabetizazio digitala sustatzea; eta Wikipedia ikasleen* artean zabaltzea eta ikasle horiek edukien sortzaile bihurtzea.\n*Euskal Herriko Unibertsitateko Irakasle Eskolako ikasleek ere proiektuan parte hartzen dute.\nIaz, 2016an, Donostia Kulturaren eta Euskal Idazleen Elkartearen arteko hitzarmen bati esker, Haur eta Gazte Literaturaren inguruko proiektu bat jarri zen abian. Eta Donostiako Haur Liburutegia izan zen proiektu horretan aitzindaritza hartu zuena.\nIazkoa mugarri bat izan zen. 2016an, lehen euskal wikilari egoiliarra egon zen hemen, Donostiako Haur Liburuaren Dokumentaziogunean; Lore Agirrezabal izan zen, eta aurten nik hartu diot lekukoa. Gure egitekoa, bi hitzetan esanda, Haur Liburuaren Dokumentazioguneko erreferentziak erabilita -bai aldizkari espezializatuak, bai DVDak eta baita liburua bera ere, azken batean, hemen topatzen baitugu gure lan-tresna nagusia-, euskarazko Wikipedian Haur eta Gazte Literaturarekin lotutako artikuluak sortzea, editatzea, osatzea eta eguneratzea izango litzateke.\nWikilaria jakin-mina duen pertsona bat da; ikerlari edo kazetari moduko bat, informazioa bilatzen duena, iturri ezberdinak erabiliz, artikuluak idatzi edo osatuko dituena -irakurle edo erabiltzaile izatetik testuen edo edukien sortzaile izatera pasatzen dena-, eta ondoren, ezagutza hori partekatzeko helburua duena. Nire kasuan, adibidez, nik kontaktuak egiten ditut: Euskal Idazleen Elkartearekin, Galtzagorri Elkartearekin, argitaletxeekin… jartzen naiz harremanetan, edo egileekin zuzenean. Zertarako? liburuen azalak, argazkiak eta ilustrazioak lizentzia askean utz ditzaten. Argitaletxe, idazle eta ilustratzaileengana jotzen dut; eta gero eta gehiago dira alderantzizko bidea egiten dutenak ere. Esan nahi dut, idazle batek, adibidez, bere Wikipediako artikulua irakurri eta zuzena ez den zerbait topatzen badu, adierazi egiten digula. Hartara, artikuluak osatzeko eta eguneratzeko lanean dihardugu. Nolanahi ere, Wikipedia zer den eta nola funtzionatzen duen azaltzea garrantzitsua da. Wikipedia komunitatean eraikitzen den entziklopedia bat da (bizirik dago, etengabe aldatzen da…), eta ez biltegi digital bat edo norbere curriculuma zintzilikatzeko erakusleiho bat. Artikuluek erreferentziak behar dituzte eta irudien baimenak ere arretaz kudeatu behar dira.\nNobedade gisa, aurten, idazleen ahotsen bildumatxo bat egiten ari gara. Hainbat euskal idazlerekin jarri gara harremanetan, eta hona, Liburutegira, etortzeko eskatzen zaie; haien liburu baten pasartetxo bat aukeratzen da, pasartea irakurtzen dute eta, ondoren, grabaketa hori editatu eta Wikipediara igotzen da.\nHori guztia azaltzen duen bideoa ere prestatu dugu:\nBertsio laburra: https://youtu.be/GR5sxIlD3T8\nBertsio luzea: https://youtu.be/TiuEVmHw5ng\n-Euskal idazleen ahotsak eta irudiak ere gehitu dituzu entziklopediara… zelango esperientzia?\nOso esperientzia polita ari da izaten. Apirilean hasi ginen grabaketekin, eta 14 euskal idazleren ahotsak jaso ditugu dagoeneko (https://eu.wikipedia.org/wiki/Wikiproiektu:Haur_eta_Gazte_Literatura/Ekimenak). Hasieran, ez genekien zer-nolako harrera izango zuen ekimenak, baina nik uste dut idazleak, oro har, gustura daudela emaitzarekin. Gero eta multimediagoak garen honetan, euskal idazleen lanak ezagutzera emateko beste aukera bat eskaintzen dugu honela, eta ‘pilula’ moduan zintzilikatzen ditugun audio labur horiek erakargarriak direla iruditzen zait. Wikipedia entziklopedia askea eta zabala izanik, etengabe hura osatzeko aukerak eskaintzen ditu, eta gisa honetako bideak urratzen jarraitu behar dugula uste dut.\nBatzuetan, nire ekarpena nahiko xumea dela iruditzen zait, baina ondo pentsatuz gero, Wikipediako edukiak osatzeaz gain, wikilari egoiliarrak Liburutegiko baliabideak hedatzen laguntzen du, Liburutegia bera ezagutzera emanez. Egileen eta erakundearen arteko harremanak sendotzen ditu, eta gauza bera gertatzen da argitaletxeekin ere. Honek guztiak, azken finean, euskal Haur eta Gazte Literaturari beste proiekzio bat ematen dio; euskaraz argitaratutako liburuak eta euskal kultura, oro har, munduko plazan jartzen laguntzen du Wikipediak. Eta are gehiago, kontuan izanik, mundu mailan bisita gehien jasotzen dituzten atarien artean dagoela Wikipedia. Oker ez banago, munduko seigarren webgune bisitatuena da.\nHorregatik, interesgarria izango litzateke beste GLAM erakunde batzuk ere -hau da, beste Galeria, Liburutegi, Artxibo edo Museo batzuk ere- horrelako egitasmoetan parte hartzea, eta euren azpiegituretan edo egoitzetan wikilari egoiliarrak hartzea.\n-Donostiako liburutegiek oso serio hartu dute gai hau…. gehiago zehazterik bai?\nNi ez naiz Donostia Kulturako langilea, ezta liburuzaina ere, baina baietz esango nuke. Liburuzainen lana ‘inurri-lana’ da; beste hamaika gauza dituzte egiteko, baina ohartu dira euren zereginen artean Wikipedia ere badagoela. Formakuntza jaso dute (Wikipedia, Commons, Wikidata…), eta, bistan da, liburuzainak oso pertsona egokiak izan daitezkeela euskal literaturarekin zerikusia duten artikuluak -kalitatezko artikuluak- sortu edo osatzeko, adibidez. 2016az haratago doan apustua dela nabarmenduko nuke, gainera, hau da, ‘WikiLiburutegiak’ egitasmoa ez dela Kultura Hiriburutzari lotutako burutazio edo produktua soilik. Ez dakigu nora eramango gaituen, baina bidea egiten ari gara eta hainbat elkarlan sortzen ari dira.\nBatetik, hurrengo ikasturtean (2016an eta 2017an bezala), EHUko Irakasle Eskolako ikasleei proiektuan parte hartzeko gonbidapena luzatuko zaie. 2017an, esaterako, haur eta gazteei zuzendutako Literatura Unibertsaleko hainbat klasikori buruzko artikuluak sortu dituzte ikasleek: Txanogorritxo, Edurnezuri, Loti Ederra, Robin Hood… 17 artikulu landu dituzte guztira (https://eu.wikipedia.org/wiki/Wikiproiektu:Haur_eta_Gazte_Literatura/Artikuluak/Essentials). Ikasle horiek, Wikipedian editatzen ikasteko formakuntza jasotzeaz gain, Haur Liburuaren Dokumentaziogunera etorri ziren, eta euren artikuluetan erreferentziak txertatzeko funtsak bildu zituzten. Azken finean, esan genezake, eskolako lan horri, akademikoki izan dezakeen balioaz gain, erabilera eta hedapen soziala aurkitu zaiola Wikipedian, eta hori guztia Liburutegian dauden baliabideak erabilita egin dela.\nBestetik, ‘Idazlezainak’ izeneko ekimenari ere jarraipena emango zaio irailetik aurrera. Zer egiten dugu? Euskal idazleen eta ilustratzaileen artikuluak sortu, edo sortuta baldin badaude, gaurkotu. Honela, Donostiako liburuzainek (erakunde ezberdinetako 15 lagun dira guztira) Wikipediaren inguruko lantalde bat osatu dute. Taldean biltzen gara* ostiralero (liburuzaina izan ez arren, haiekin elkartzen naiz ni ere); bakoitzak bere lana egiten du -bakarkako lana baita-, baina taldean aritzeak zenbait zalantza argitzen laguntzen digu, elkarrengandik ikasten dugu… eta besteak egiten ari direna ezagutzeko aukera ere ematen digu.\nLan-ildo berriak ere aurreikusi dira. Ez naiz gehiago luzatuko, baina Kataluniako eta Iparraldeko liburuzainekin ere jarri gara harremanetan; aipatutako liburuzain-sarea zabaltzea eta euskal idazle eta ilustratzaileen artikuluak hizkuntza gehiagotan irakurtzeko aukera eskaintzea ahalbidetuko du horrek.\nAzalaren eta mamiaren artean ondo bilduta, #wikiemakumeak , emakumeen biografiak. Bagara, bagaude. @Ikusgaitasuna @KalakaEus @Eskafandra_ https://t.co/uZTEghVvhZ\nâ€” AmaiaAstobizaUriarte (@AmaiAsto) 2017(e)ko abuztuak 16\nNoiztik ari zara wikipedian?\nOrain dela gutxi hasi naiz. Aurten Emakumeen eta Gizonen arteko Berdintasunari buruzko masterra egin dut, eta ikasturtean zehar Wikiemakumeak proiektua atera da. Sonia ikaskideari atentzioa eman zion, eta, han eta hemen atea jota, ekainean Wikimujeres proiektuko Patricia Horrillo eta Wikiemakumeak-eko Mentxu Ramilo Araujo gurera etortzea lortu zuen. Emakumeok Wikipedian daukagun toki txikiari eta edizio-lanari buruzko informazio asko eman ziguten, baina ez genuen izan sarrerak sortzen eta osatzen ikasteko astirik. Garai berean, Virginie Despentes-en â€œKing Kong teoriaâ€ liburua irakurtzen hasi nintzen, eta nire gorputza eta nire usteak hain bortizki astintzen ari zen idazlea nor zen jakin nahi izan nuen. Euskarazko Wikipedian bilatu nuen, baina ez zegoen. Ez zegoen! Orduan, feminismoan erreferentzia diren beste emakume batzuen izenak sartu nituen, eta horiek ere ez zeudela konturatu nintzen; eta emakume idazle batzuenak, eta berdin. Emakume horiek guztiek eta gehiagok Wikipedian egon behar dutela uste nuenez, argi ikusi nuen: sarrerak sortzen ikasi behar nuen. Hori baitu ona Wikipediak, erabiltzaile guztiok daukagula sarrerak sortu eta osatzeko aukera. Kasualitatez, UEUk Wikidata tailerra antolatu zuen uztailaren hasieran, eta Soniak eta biok izena eman genuen, nahiz eta aurretik jakin tailerraren edukia ez zetorrela bat guk behar genuenarekin. Berdin zion; Wikipedia zen, eta horrekin nahikoa genuen. Euskal Wikilarien Lankide Taldeko Kepa Sarasolak berehala ulertu zuen zer nahi genuen, eta ohartu ginenerako lehenengo sarrera sortuta itzuli ginen etxera: Virginie Despentes. Itzela izan zen, proiektu honekin aurrera egiteko indar handia eman zidan. Geroztik hainbat biografia egin ditut, hasieran zalantza askorekin eta ingurukoen laguntza ezinbestekoarekin, eta orain, tira, hanka sartzen dut batzuetan, baina hobeto nabil. Hor daude Mentxu eta Euskal Wikilarien taldekoak, beti nire galdera etsiak erantzuteko prest. Horrela ikasten da Wikipedian editatzen, egunero korapiloren bat edo beste askatuta.\nZer da wiki_emakumeak?\nWikiemakumeak bi helburu nagusi dituen Wikiproiektu bat da: batetik, Euskal Herriko emakume esanguratsuen biografiak sortzea euskaraz, emakumeak eta haiek egindako lana ikusarazteko; bestetik, euskaraz ez baina beste hizkuntza batzuetan badauden emakumeen biografiak euskarara ekartzea. Horrekin batera, euskarazko Wikipedian genero-ikuspegia txertatzea bultzatu nahi da eta feminismoaren ikuspegi ezberdinak jaso nahi dira. Madrileko Wikimujeres-ek antolatutako topaketa batzuetatik abiatuta sortu zen, eta orain Wikiemakumeak topaketak antolatzen dira Euskal Herrian; Gasteizen, Leioan eta Etxebarrin egin dira, eta irailean Donostian egingo da. Topaketa horietan, Wikipedian sarrerak sortzeko behar diren oinarrizko baliabideak ikasten dira eta, normalean, alor edo toki jakin bateko emakumeen biografiak sortzen edo euskarara ekartzen dira; taldean egiten denez, egun horretan emakumeen hainbat biografia osatzea lortzen da. Gainera, topaketa horien bidez gero eta wikilari gehiago batzen dira proiektura, beren kabuz emakumeen biografiak sartzen jarraituko dutenak.\nEmakumeei buruzko biografiek izugarri egin dute gora euskarazko Wikipedian.\nBai, hori diote datuek, ikusita biografia guztien ehuneko zenbat diren emakumeenak; izan ere, azkenaldian emakumeen biografia asko sortu ditugu edo ekarri ditugu euskarara bai Wikiemakumeak proiektuan gabiltzanok bai beren burua zehazki proiektu horretan kokatzen ez duten beste wikilari batzuek. Dena den, nire ustez, zenbakietan gora egitea baino garrantzitsuagoa da biografia horiek zabaltzea sare sozialetan, hezkuntzan, komunikabideetan eta ahal den toki guztietan, hori baita emakumeak benetan ikusarazteko modu bakarra.\nLehengo batean, adibidez, Nazik al-Malaika poeta arabiarraren biografia ekarri nuen euskarara; nik ez nuen ezagutzen, baina proiektu bat jarri dute martxan arabieraz idazten duten emakumeen biografiak albait hizkuntza gehienetara itzultzeko, eta bere izena zerrenda horretan zegoen. Ikasi nuenez, al-Malaika gure garaian poesia arabiarrean eragin handiena izan duten poetetako bat da, eta, besteak beste, lerro askea erabili zuen lehen poeta arabiarra izan zen; bada zerbait. Baina pertsona bat existitzen denik ere ez badakizu, nola joko duzu haren bila Wikipediara? Biografiak sortu eta erakutsi egin behar ditugu, ez gure lana ezagutarazteko, jakina, ezpada emakumeak eta haien lanak jendarteratzeko.\nEmakume idazleenak osatu dituzu bereziki, zelako esperientzia izan da?\nEderra. Zeregin honekin, hainbat kezka eta zaletasun uztartzea lortu dut, besteak beste, feminismoa, literatura, filosofia eta sormen-lana, azken hori neurri txiki batean bada ere. Idazleei dagokienez, nonbaitetik hasi behar-eta, Susaren Munduko Poesia Kaierak bilduma hartu nuen, eta Wikipedian falta ziren edo informazio gutxi zeukaten emakume idazleen sarrerak osatu edo euskarara ekarri nituen; bilduma hori osorik sarean dagoenez, BeÃ±at Sarasolaren hitzaurreak biografiak osatzeko erabili nituen, eta kanpoko loturetan testu itzulietarako estekak sartu nituen. Bide batez, bilduma horretako gizonezko idazleekin ere gauza bera egin nuen. Itzela da; informazio guztia hor dago, sarean, eta, esteken bidez, idazle baten obra jakin baten ibilbidea osa dezakezu: egilea, jatorrizko lana, itzultzailea, euskarara ekarritako lana, argitaletxea, kritika, bilduma bereko gainerako autoreak, haien lanak… Mundu oso bat. Eta, biografiak idazten ari zarela, idazleen lanak ere irakurtzen dituzu, jatorrizkoak eta itzulpenak, batzuetan osorik eta beste batzuetan zatika. Oso esker oneko lana da, benetan, oso aberasgarria. Sakelak ere asko igartzen du, baina… pozik!\nWikilaria zarenetik, asko ikasi ala erakutsi egin duzu gehiago?\nIkasi, duda barik, eta ikasitakoa transmititzen saiatu. Eta gozatu ere bai, testua osatzeko informazioa bilatu behar duzulako. Gehienetan, zatirik handiena beste hizkuntza batzuetan argitaratutakotik hartzen dut, baina beti saiatzen naiz hizkuntza bakarraren kopia bat ez egiten, hizkuntza batean dioena beste hizkuntza batzuetako informazioarekin kontrastatzen eta, batez ere, idazlea gurera ekartzen: euskarara egin diren itzulpenak aipatu, euskaraz sortutako informazio-iturriak erabili, euskal telebistetan emandako erreportajeak bilatu eta erreferentzietan erabili edo kanpo-loturetan aipatu… Esate batera, Silvia Federici feministaren artikulua idazteko lan handia egin nuen, bai informazioa biltzen bai jasotako guztia antolatzen, lotzen eta erraz irakurtzeko moduan idazten, eta oso pozik geratu nintzen emaitzarekin. Usoa Zumeta serigrafia-egilearen biografia egin nuenean ere oso arratsalde polita pasatu nuen. Eta Takiji Kobayashi idazle japoniarrarena ere bitxia izan zen, hainbat egunetan luzatu baitzen: lehenengo, beste hizkuntza batzuetakoak ekarri nituen euskarara; gero, euskarazko itzulpenari buruzko erreferentziekin osatu nuen; ondoren, itzultzailea entzun nuen Info7 irratian; eta, azkenik, Katakrak argitaletxearen eta IÃ±igo Aranbarriren hitzaurreak irakurri nituen. Hasieran izen bat besterik ez zena, egunak joan egunak etorri lagun egin nuen, eta, horrela, liburua bera ere beste modu batean irakurtzen duzu, beste ezagutza eta beste kontzientzia batekin.\nagit/prop, hurrengo geltokia, ikusi eta ikasi, literatura\nTopaketa interesgarriak Katakrak liburudendan narratiba eta saiakera eta edizioari buruz\nHamabost egunen buruan bi aldiz joan naiz IruÃ±eko Katakrak liburudendara. Solasaldi interegarriak suertatu dira narratiba eta saiakerari buruzkoak. Katakrak argitaletxe ere baden ezkero, arretaz ari dira so egiten literatura eta pentsamenduaren inguruan gurean egosten dena.\nGARA egunkarirako kronika pare bat egin ditut ia zuzenean liburudendatik bertatik. Hitzaldiak entzun, apunteak hartu eta bukatu bezain fite idazten hasi, handik ordu erdira erredakziora bidali eta biharamuneko egunkarian argitaratzeko.\nEta ohartu naiz, bai narratiban eta baita saiakeran ere esperientzia aberatsa dagoela Euskal Herrian, argitaletxeak bizi bizi daudela, eta zailtasunak zailtasun, gure liburuek zer esana ematen dutela.\nSare sozialetan oihartzun handia\nKatakrak liburudenda eta etzi.pm egon dira antolaketa eta logistikan. Mahainguruak sarean daude entzungai, eta horrez gain sare sozialetan ere oihartzun dexentekoa lortu dutelakoan nago. Egia esan, gurean literaturak, idazleek eta pentsamenduaren inguruko gaiek badute sona bat. Eta feminismoa adibidez, egun bizitzen ari dena oso esanguratsua da. Horrek, zelan ez, bere islada dauka sareetan ere. Erabiltzaile oso aktiboek gainera, oihartzun hori biderkatu egin dute.\nLiburugintza, ofizioa, erronkak eta etorkizuna Katakraken Elkar, Susa, Txalaparta eta Igelako editoreen eskutik. https://t.co/kJTOJsRlYG\n— Gernika Liburutegia (@gernikalibu) 2017(e)ko maiatzak 12\n@Idazkola @plarrion @XOlarra @AmaluFm @katakrak54 @hedoi_etxarte "Gorka Arrese on fire"\n— Alberto Barandiaran (@abarandi) 2017(e)ko maiatzak 10\n"Edizioa etzi: saiakera" mahai-inguruan izango gara GAUR 19:00etan @katakrak54 en. @LISIPEsusa @JuleGoi pic.twitter.com/i8iRF6VmLG\n— Jakin (@jakin_eus) 2017(e)ko maiatzak 15\nEuskaraz pentsamendua nehoiz baino biziago: @jakin_eus, @Eskafandra_, @LISIPEsusa, @katakrak54. @iPatxi|ren kronika https://t.co/zPE1lVaXI0 pic.twitter.com/6SjFC3XZLd\n— i.aiestaran (@iaiestaran) 2017(e)ko maiatzak 16\n#edizioaEtzi @katuajea @Eskafandra_ @Xabiereiza @jakin_eus @etzipm @katakrak54 pic.twitter.com/utuPylUz6B\n— xare (@xare) 2017(e)ko maiatzak 15\nEditoreen ustez, saiatuz argitaratuko da pentsamendua eta saiakera https://t.co/2ImVfFy5HZ Kronika, @iPatxi-ren eskutik pic.twitter.com/vsIRPIJvmE\n— naiz: (@naiz_info) 2017(e)ko maiatzak 16\nBi kronika GARA egunkarian\ninformazio gehiago: etzi.pm\nEuskaraz bizi nahi dugunon eremua da sarea\njosemigel etxeandia LIBRE\nagit/prop, literatura, teknologia berriak\nKantu berri bat entzunez hasi dut eguna -besteak beste- disko denden karietara Berri Txarrak taldeak plazaratutako singlea.\nEta Frantziako hauteskundeei buruz, eta Melenchon fenomenoari buruz jarraitzeari ekin diot, bart irakurri nituen PP eta Marhuendarenak… ia gogaitu arte espainolen ustelkeri, trama eta drama guztietaz.\nEta gaur liburuaren eguna da. Eta orduan, bideoak ikusi eta sarean idazteari ekin diot. Oharkabean.\nEta irakurri, noiz?\nðŸ“º EZ DIZU ONIK EGINGOhttps://t.co/ExDUAzQYu6\n— Susa literatura (@armiarma) 2017(e)ko apirilak 23\nSusan egin genuen kanpaina honetaz oroitu naiz. Ez dizu onik egingo. Debekuak gogoan. Tabakoarena bezalako kanpaina bat asmatu gura izan genuen Zarautzen egin genuen bilkura hartan. EZPOT batzuk egitea planteatu genuen. Kontrapublizity apur bat. Eta bideoak sarean zabalduz, Emailuetan eskaini. Ikaragarri ondo pasa genuen, literatura eta ikusentzunezkoak uztartuz. Gure promozio kanpaina eginez, lagun artean.\nDuela 11 urte gaztelumendi blog honetan argitaratutako post bat: Ez dizu onik egingo\n… edo bai\nBai, duela duela 11 urte aritu ginen horretan. Eta denbora aurrera doa. Sarean. Interneten. Liburu argitalpenean. Irakurketan. Eta jarraitzen dugu oraindik bide horretan. Beharko.\nbakarrik egoteko modu berri bat ote?\nBideoak ikusi, sarean idatzi, musika entzun, kalean ibili eta liburua hartuko dut eskuartean. Orain. Irakurtzeko.\nirakurtzea izan ere, bakarrik egoteko modu bat ere bada. mila esker Berri Txarrak.\nagit/prop, hurrengo geltokia, larrabetzutik, teknologia berriak\nSare sozialak eta gaur egungo hedabideak | aukera berriak eta parte hartzea\nMezu bat edo beste sare sozialetan.\n12 mutil ginen 1990ko #santageda bezperan kantatu genuenak, #kintoak. Ez dakit inor soldaduzkara joan zen, ni intsumiso egin nintzen\n— gaztelumendi ||*|| (@iPtx) February 4, 2014\nErantzuna eta eskaria ostean.\n@iPtx Ezagutzen gazterik eskea egiten ari dena memento huntan ! Lekukotasunak bilatzen ari gira ondaiziela saioan ! 003359371411\n— M-AgnÃ¨s Gorostiague (@ondaiziela) February 4, 2014\nMezu bat watsapp bidez Hori Bai gaztetxeko lagun bati.\nErantzuna atoan. (Eskerrik asko Julen)\nDeia Iker Bilbao aurtengo kintoari.\nKonexioa Irulegi irratikoek Donibane Garazitik Larrabetzura. Zuzenean berbaz eta kantuan larrabetzuarrak.\nLarrabetzuko kintoak (2014) Irulegi irratian (euskal irratiak):\nZuzenean Euskal irratietan.\nGoiz baten, bapatean, handik hona, hemendik hara. Posible da. Mila esker.\nLarrabetzuko kintoak #santageda kantetan kalez kale pic.twitter.com/Cq9WL2Jgvc\n— larrabetzu eskura (@larrabetzu) February 4, 2014\nLarrabetzuko kintoak #santageda kantari herrian @euskalirratiak @ondaiziela irratsaioan zuzenean http://t.co/MwAPUU2VYP\n— larrabetzu eskura (@larrabetzu) February 6, 2014


Maiatzerako zabaldu gura dute Arrikrutzeko koba - Oñati - Goiena.eus\nMaiatzerako zabaldu gura dute Arrikrutzeko koba\nGoiena 2007-02-16 12:04\nAizkorriko mendigunean daude Arrikrutzeko kobak, Gesaltza-Arrikrutz sistema karstiko barruan –kare harria–. Hala, Goi-Jurasiko eta Behe-Kretazeo artean sortutako barrunbea da –156 eta 96 milioi urte artean–. Berezitasun handiko gunea da, 14 kilometroz osatutako galeriek Gipuzkoako barrunbe handiena egiten dute-eta. Hori horrela, turistek bisitatu ahal izango dutena 53. galeria da, Arrikrutzeko barrunbeko ekialdean dagoena. Bisitetarako zabaltzeko lan eta lan ari dira orain koba barruan. Goienkaria eta GOITBko lankideak izan dira asteon koba bisitatzen eta argazki batzuk bildu ditugu hemen.\nBisitatzeko moduan egongo den 53. galeria Aldaola errekaren lehengo hobia zen, eta bisitaldiak iraungo duen 70 minutuetan konkrezio estalagmitiko interesgarriak ikusi ahal izango dituzte. 480 metroko ibilbidea izango dute horretarako, zortzi gunetan banatuta.\nEgongo da zer ikusi\nMilioika urtean urak moldatutako barrunbea da Arrikrutz, eta hori da atea gurutzatu eta berehala lehenengo igartzen dena: hezetasuna. Hala, lehenengo metroak eskaileratan behera egingo dira –ibilbidean zehar 55 metro jaisten dira, eta batez beste bederatzi graduko malda du–. Hala, urak zizelkatu duen harrian berehala antzematen dira estalaktita eta estalagmitak, urte askoko lana.\nEz da ikuskizun bakarra izango, besteak beste, zortzigarren galerian egingo duten balkoiak ere harridura bat edo beste sortuko du-eta. Tarte horretan, oinezkoen pasabidea altu egongo da, eta bisitariek barrunbea zeharkatzen duen erreka ikusi ahal izango dute, behean. Ikusgarritasunarekin jarraituta, ibilbidean zehar bederatzi geldialdi egingo dituzte, eta geldialdi horietan turistek ikus-entzunezkoen bitartez batuko dute informazio gehiago. Hori horrela, Eurocom enpresak egingo ditu bideoak, eta Patxi Zubizarretak testuak.\nArrikrutz arkeologikoki zein paleontologikoki da aberatsa. Azterketa oso garrantzitsuak egin dituzte han. Eta, azterketa horiekin lortutako emaitzek harrituta utzi dute bat baino gehiago: batetik, hartz aztarnategi aberatsa aurkitu izan dute, eta baita panteren burezurrak ere. Aurkikuntza harrigarriena, baina, haitzuloetako lehoi baten hezurdura izan da, Estatuan dagoen bakarra. Diotenez, 60ko hamarkadan bi abadegai haitzuloan galdu, eta haiek aurkitu zituzten lehoiaren aztarnak. Egun, Aranzadi ikerketa taldeak du hezurdura, eta Arrikrutzen erreplika bat jarri gura dute.\nLau milioiko aurrekontua\nDiru hori erabiliko dute Arrikrutzeko kobako proiektua egiteko. 240.000 euro Diputazioak jarriko ditu, 720.000 euro Turismo Sailak eta Madrildik etorriko dira 500.000 euro. Gainontzekoa Oñatiko Udalak jarriko du (2.540.000 euro).


Ahetzeko latsarriaren zaharberritzea — Euskal kultur erakundea\n2008an, Ahetzeko udala, herriko ondare bat berpiztu nahian, Errobi-Urdazuri Sindikatura hurbildu zen (Garapen Proiektu Kolektiboaren esparruan, enplegu eta txertatzeari lotu batzordearekin bereziki harremanetan sartu zen). Udalaren asmoa Tokiko latsarria zaharberritzea zen, ber denboran partaidetzan eraman lanari eta lanbide formakuntzari balioa emanez.\n2009. urtearen hasieratik goiti, Errobi-Urdazuri sindikatuak pilotatze batzorde bat abian jartzen du, formakuntza-lantoki batean oinarriturik.\nBatzorde horrek ondoko partaideak elkartzen ditu : Ahetzeko Herriko Etxea, Ahetzeko lehen mailako eskola, Euskal Herriko Gazteen Etorkizunari buruzko Tokiko Misioa (mandatzailea), Eskualdeko Kontseilua eta Kontseilu Orokorra (finantzatzaileak), Etxarriko Laborantzako Formakuntza Zentroa, Eraikuntzako Lanbideen Angeluko Lankide Federazioa eta Euskal Kultur Erakundea (hiruak formatzaile gisa hautemanik).\nUdalak honako engaiamendu hauek hartzen ditu:\nlokalak eta informatikako materiala proiektuaren zerbitzura jartzea,\nzaharberritzeak eskatuko duen obra gai osoa bere gain hartzea,\ntokia egoera onean ezartzea obrak abiatu aitzin (garbiketa, segurtasun baldintzak, higienea).\nUdalaren borondate ona kontuan harturik, Eraikuntzako Lanbideen Federazioak onartzen du proiektu eramale izatea finantzatzaileei begira, Etxarriko Zentroa eta Euskal Kultur Erakundea partaide izanen dituela.\nObrak bi fasetan iragan dira (bi aldiz 17 aste) : lehen talde bat (7-8 ikasle) hargintzan arizan da 2009ko irailetik 2010eko urtarrila arte ; bigarren taldea zureriaz arduratu da 2010eko urtarrilaren amaieratik maiatz hasiera arte.\nTalde bakoitzak (harginek lehenik, zurginek gero), hiruzpalau hilabetez, lantokiko lana aldizkatu du gelan edo tokian berean egin formakuntzekin eta enpresan egin bi ikastaroekin (bi astekoak).\nLantokiko lana Eraikuntzako Lanbideen Federazioak segitu du, hasierako ikaskuntza teoriko eta teknikoa emanez Angeluko egoitzan. Federazioak eskaini duen laguntzak 10 aste orotara iraun du talde bakoitzarentzat.\nGelan edo tokian berean egin formakuntza ondoko bi erakundeek eman dute:\nEtxarri Laborantzako Formakuntza Zentroak, 70 orduz, enpresan egin ikastaroei lotu zatia segurtatu du, besteak beste (kontaktu hartzeak, bilana, eta abar.).\nEuskal kultur erakundeak 35 orduz, ondareari buruzko sentsibilizazioa eskaini die ikasleei latsarria erabili ohi zuten adineko pertsonekin, lehen mailako ikasleekin, bai eta herriko zein inguruetako ondarearekin harremanetan jarriz.\nAzkenik, enpresan egin ikastaroak, 4 aste iraun duenak (bi aldiz 2 aste), formakuntzaren ekarpenak osatu ditu lanbide bati buruzko ikuspegia laneko munduaren errealitatearekin parekatuz. Hala, ikastaroei esker, gazteek beren burua ezagutarazi edota onartarazteko aukera izan dute, bizitzen ari diren esperientzia berezian bermatuz.\nEraikuntzako Lanbideen Federazioako kide baten lekukotasuna\nBegirada gurutzatuen abantaila\nHiru formatzaile desberdin hautatuz (Eraikuntzako Lanbideen Federazioa, Etxarri Zentroa, EKE), proiektuaren helburu desberdinei erantzun ahal izan zaie:\nlatsarriaren birgaitzeari ezinbestekoak zaizkion ezagutza teoriko zein teknikoak eskaintzea, ikasleei gaitasunak lortu eta lanbide hautu bat baieztatzeko aukera emanez\n"izateko gaitasuna", komunikazioa, enpresekiko harremana lantzea\nbirgaitze lanari zentzua ematea latsarriaren baliagarritasun sozial eta sinbolikoa deskubrituz\nbelaunaldi desberdinen arteko harremana ehuntzea: ikasleak gazteenen eta zaharrenen arteko lokarria dira; horrela baloratzen dituzte beren buruaz duten irudia, beren buruari ematen dioten konfiantza eta komunikatzeko daukaten gaitasuna.\nErakunde formatzaile bakoitzak, proiektu amankomun batean bermatuz, bere esperientzia eta ikuspegiaren berezitasuna ekartzen ditu ; horri esker, « palanka » desberdinak eragin eta halako eragiketa batek izan ditzakeen alderdi guziak ahalik eta hobekien erabil daitezke.\nTeknikak ikasteaz gain, ikasleek beren burua dute lantzen, besteekin ere arituz. Ondareaz jabetzen dira eta birgaitze horren benetako eragileak dira, eginbide hori eskolako ikasle eta adineko herritarrekin partekatuz.\nTokiko ondare eraikiak aukera anitz eskaintzen du. Formakuntza-lantoki horren ebaluaketak antzeko eragiketak eragin ditzake Ipar Euskal Herriko beste toki batzuetan.


Arantxa Tapia sailburua salatu du ESK-k - sindicato ESK sindikatua\nESK sindikatuak, gaurko egunean, Bilboko Guardiako Epaitegian salaketa jarri du Arantxa Tapiaren kontra, martxoaren 18an, kontseilariak, Radio Euskadin egindako adierazpenak direla eta. Bertan Tapiak adierazi zuen herrialdean dauden baliabide guztiak ez direla Osasun Instituzioen esku jarriko martxoaren 15eko SND/233/2020-K agintzen duen bezala. Bere esanetan osasun materiala ekoizpenean erabiltzen ari da osasun administrazioen esku jarri beharrean.\nGaur, martxoak 25, Pedro Sanchez-ek agindutako Alarma Estatuaren bigarren astean gaude. Aginduak, hiritarren mugikortasuna baldintzatzen du COVID 19aren hedapena saihestu nahian. Hala ere, egun honetan milaka langile haien etxeak utzi eta lantokietara joatera behartuta daude. Honek esan nahi du hainbat enpresetan osasun materiala erabiliko dutela haien babeserako eta enpresaren jarduera mantentzeko.\nPasadan martxoaren 18an Arantza Tapiak, Industria kontseilaria, Radio Euskadin zera adierazi zuen; “Eusko Jaurlaritza elkarlanean ari da Enpresek baliabide guztiak haien esku izan dezaten, jarduera mantendu dezaten. Momentu honetan bi lan ildo ditugu: Telelana edo babesa mantentzeko beharrezkoak diren materialak errestatzea.”\nOsasuna enpresen onueren gainetik\nESK-k egoera hau salatu nahi du non gizartearen osasunaren aurrean enpresen onura jartzen den.\nBeste behin ere salatu nahi dugu Euskal Gobernua zeinek, Arantxa Tapiaren esanetan, enpresen alde egiten duen lehentasuna eman gabe Osakidetzako langileei, haien esku eduki beharko lituzketen baliabide guztien bermea alde batera utziz.\nEra bat inkongruentea da enpresa batzuetan materialen hornikuntza faltarik ez egotea, esate baterako mozorroak edo eskularruak, eta aldi berean ospitaletan horien gabezia egotea gure sanitarioen osasuna arriskuan jarriz.\nHau dela eta ESK-k laguntza ukatzeagatik salaketa jarri du Industria Kontseilaria den Arantxa Tapiaren kontra, ulertzen dugulako Osakidetza ez diren entitate juridikoen eskuetan baliabide hauek jarri direla. Era berean exijitzen dugu enpresetan dauden baliabide guztiak osasun publikoaren esku uztea.


Nik sinisten dizut. Bortxaketaren kultura eta Sanferminetako kasua\nSamara Velte. Elkar, Jakin eta Berria, 2019\nZenbat aurpegi dauzka indarkeria matxistak? Zenbat espazio, hitz, harreman eta testutan topa daitezke patriarkatuak bere burua mantentzeko behar duen biolentzia horren arrastoak? 2016ko sanferminetan gertatutako taldeko bortxaketa ezaguna aitzakiatzat hartuta, indarkeriaren poliedrikotasuna ulertzen laguntzen duen lana da Nik sinesten dizut: bortxaketaren kultura eta sanferminetako kasua liburua.\nElkar, Jakin eta Berria-ren eskutik euskaraz argitaratu berri da, eta Txalapartaren eskutik, gaztelaniaz, Yo sí te creo: la cultura de la violación y el caso de sanfermines izenburupean. Hizkera periodistiko irakurterrazean, kasu hari begiratzeko perspektiba feminista bat eskaintzen du, hedabide nagusi gehienetan zabaldutako narratiba morboso eta patriarkalen aurka, jarrera kritikoa ahalbidetuko duen irakurketa zabala eskainiz. Baina kasu zehatzetik askoz harago ere badoa Nik sinesten dizut: indarkeria matxistak kasu bakar batean har ditzakeen forma anitzak ikusarazten ditu, haren adierazpen bistakoenetik hasi eta inplizitueneraino. Bortxaketaz beraz gain, hura naturalizatzen eta justifikatzen duten iruditeria eta diskurtso mediatiko eta judizial nagusietan barneratzen du irakurlea, eta haiek identifikatzen laguntzen dio. Horregatik, Nik sinesten dizut ez da Manadaren kasuari buruzko liburu bat: indarkeria matxistari buruzko liburu bat da. Kasu zehatz hura ez zelako salbuespena izan, alderantziz baizik: indarkeria matxistak gure bizitza sozialeko geruza guztietan, egunero-egunero, nola operatzen duen erakutsi zigun kasu bat izan zen.\nHartara, liburua testuinguru soziopolitikotik abiatzen da, kasu hark eragindako protesta eta mobilizazio historikoen jatorria eta izaera ulertzeko asmoz. Bigarren atalean, hainbat iturriren bidez, bortxaketaren kultura maila teorikoan zein praktikoan deszifratzen laguntzen duten tresnak eskaintzen ditu. Hirugarren eta laugarren atalak epaiketari eta haren jarraipen mediatikoari eskainiak dira; bertan, xeheki aztertzen dira auzitegi barruan zein handik kanpo haizatutako argudio eta diskurtsoak, eta haien eduki matxista. Eta, amaitzeko, kasuak gizartean zabaldutako galderetako batzuk planteatzen ditu, aurrerantzean, antzeko gertaera hipermediatiko baten aurrean gaudenean, jarrera kritiko eta feminista bat hartzeko tresnak izan ditzagun.


Mendexako gestora lanian – ZERESANA\nMendexako gestora lanian\nKantsata udan Karraspiora jun eta aparkalekurik ez egotiagaz?\nUste dozu, XXI. mendian, Lekittotik Karraspijora daon bidia oinez egin behar izatia ez dala ulertzen?\nBa trankil egon, Mendexako udala Karraspion aparkalekuak egitea pentsaten dago eta!\nBitu zer irakurri dogun hitzan:\nKarraspio inguruan 200 aparkaleku eraikitzeko proiektua lantzen ari dira\nKarraspio inguruan sortzen den auto pilaketari irteera emoteko aparkalekua barriak eraiki gura ditu Mendexako Udalak. Guztira, 200 aparkaleku eraikitzea da eskuartean duten egitasmoaren helburua.\nAparkaleku barriak Kurlutxuren inguruko lurretan egin gura dituzte; zehatzagoa izateko, Kurlutxu eta Itsaso Etxearen arteko lurrak dituzte buruan. «Hondartzaren gaineko aldean gelditzen dira lur horiek. Handik hondartzaraino oinezkoentzako bideak egingo ditugu», azaldu udal gestorako buru Pedro Agustin Juaristik. Bide batez, egitasmoa luzera begirakoa dela be argitu gura izan du. «Hainbat erakunderen lana behar da proiektua aurrera ateratzeko; Jaurlaritzako Ingurumen saila, Aldundia… Hori dela eta, denboran luzatu egingo da. Urte hau be osorik errez joango zaigulakoan nago».\nUda sasoian Karraspio hondartzatik miloi erdi erabiltzaile pasatzen direla estimatzen dute udal ordezkariek, eta bisitariei gaur egun eskaintzen zaien aparkaleku kopurua 80koa da.\nOrain dagoen aparkalekua txiki gelditu zaie mendexarrei eta udaro Karraspio inguruan autoekin arazoak egoten dira. Izan be, aparkalekua goizean goizetik betetzen da, eta egunak aurrera egin ahala, bertaratzen diren autoen joan-etorriek trabak sortzen dituzte.\nGainera, azken urtean arazoa handitu egin zen, karabanak eta furgonetak denbora mugagabean bertan gelditzen zirelako. Horren aurrean, Udalak ibilgailuen sarrera mugatu eta uda sasoian 01:00etatik 06:00etara aparkatzea galarazi zuen. Karraspiorako sarreran be zaintza jartzen dute udan eta Lekeitiotik bertaratzeko autobus zerbitzua be egoten da. Orain arteko neurriek, ordea, ez dute lortu arazoa gainditzea. Aparkaleku barriak eraikita, arazoari behin betiko irtenbidea emon gura dio udal gestorak.\nEgilea zeresanalekittoArgitaratze-data 2011/01/21 2011/01/21 Kategoriak Kategori gabea\n10 erantzun “Mendexako gestora lanian” sarreran\nHori kaka lekitxon eitxen badabe… agur!! nahiko euki dogu saihezbidiaz oin beste kk bat eitxeko!!!!! naturiek gure begirunie biher dau, eta turistena be bai… eta oinez eitxeko gogorik eztokonak aparkatie douko arropainen eta gero autobuse hartzie!!! lotzagarrije iruditzen jat mendixako udalari holakorik burutik be pasatie…\nportzierto… galdera bat… ia inork erantzune badaki… karraspijo bidien ikusi dotez kartelak: parkina?? bai baina etxebziztza proiektuak ere bai… edo holako zozer?? parkiñaz batera eitxiak eitxeko asmue be badauke ala zer di horrek?\nturismo eredua-k dio:\nKarraspioko parkinen inguruko eztabaidan sartzearren, parae bat gauza:\n1- Lekitto turismotik bizi? Geruago gitxiago, da krisi denporetan… dana dala onartzen dot zati handi baten holan dala.\n2- Baina galdera zuzena da, zer topaten dabe turistak lekitton? Da honetan da nitzako fallaten dana. Lekittora jendea polita dalako dator, arrantzale itxura bat daukolako, eta bertan dagon herri biziagatik. Lekittora nor dator hondartziagatik? da ganera hondartzara datorrena badator da badoia…. lekittok daukon turismorako bere inguru zoragarria da.,… da ez dozu pentsaten, egingo daben parkinagaz ya ez dirazela bistak bardinak izango…. Azkanean, benetan dirua izten daben turismoak, ez dau nahi izaten toki masifikauak… bestela begiratu zer pasaten dagon españiako lebanten edo mallorkan… ingurua hainbeste destrosa dabe, ze kalidadeko turismoa, dirua izten dabena, beste toki batzutara joan da…. da oin aleman, ingles…. pobrienak en masa juaten dira , en masa (diru gitxi izten dabelako bakoitzak). Hori da lekittorako nahi doguna? Nik ez!!\nDa ingurua, ez badogu zaintzen ba akabo….. ganera horretarako badaukez mile toki, gu beste turismo eredu baten zentra behar gara.\nBueno, da hori kontuan hartu barik, parkin hori egiteko dagozen txapuza guztiak, arropaineko parkina kentzeko planak, danak obligaten doguz, aldamiz baino hurrunago aparkaten, herria ikusten etorteko…. da oin karraspio ganera arte eruango dabez….. en fin!!!\nJo ba niri ondo iruditzen jat parkina etxia Karraspijon. Atzan baten turistak diraz dirua izten dabenak Lekitton. Zemat eta erreztasun gehijao emon gehijao etorriko diraz ezta?\nDirua izten dabelako ze, eurak bir daben dana ein bir dou geuk? turistak ez dauke hainkarik ala? horrenbeste kostaten da karrapijora OINEZ jutia?\nTuristak dirua itxi… ados!\nBaina gauzia zer da menpeko bihurtzen gaittuen ekonomi hau sustatzen daben proiektuak bideratzia, edo ekonomikoki herria berpiztuko daben proiektuetan pentsaten hastia.\nTurismoa: ondo, onatu ein birko da; ezin dotzau txapa atia gure herri marabillosua ezagutzen etorri nahi dabenari; “la buena vida” ezagutzen. Baina ezin da herria (kasu honetan Mendexa) Lequeitio D´oor turismo ereduan garatu\n“”Baina gauzia zer da menpeko bihurtzen gaittuen ekonomi hau sustatzen daben proiektuak bideratzia””\nMenpeko bihurtzen gaittun ekonomi eredua??? ba eztakit menpeko bihurtzen gaittun ala ez baina hamen baino hobeto ezta bixi inun. Dana daukagu ta ganera keja!! edarra arpeija! JUN ZAIX KUBARA HAN HOBETO BIXIKO BAZARA!!\nAnimo danon artian lortuko dogu, otoijo bota ta airopuertua etxia ta tunel subterraneuak lekitto azpitxik ta sahiesbide bat lumentza mendijen betik, bai ein daigun dana, progresuen ixenian. Batzuk oneaz be boltsilluak beteko dabez da, gu tontun modura begira.\nDa proposamena, zergatik ez dabe egiten lekittotik ondarrura paseo turistiko bat… badakizu zenbat kala guapo dagozen… imagina holako kala bakoitza bere txiringitotxuagaz, rollo kaipirinak hartzen……. unmmmmmmmmmm… super ona!!\nAh, da parkina bertan, ze 15 minutu oinez egiteko hobeto ez daukagu osasunik eta!!\nGanera holan jende gehiago egongo gara… da titi, papar, popa… gehiago ikusteko aukeria…….jupiiiiiiiiiiiiiiiiiii!!!!!!!!!!!\nOndo, baña hobetu ahal da:\n*Hondarra kendu eta kautxua ipini; garbitzeko errezago eta haixia dagonian ez da altzako\n*Urari kresala kendu; produktoren bat bota edo nahi dana; edo 300mra dike bat zabaldu eta ur gezagaz bete, bardin jat. Nikia ipintxen doten bakoitxian pika eitten nau eta ez jat gustaten. Kloroa bota urtetara! pistinan badago hondartzan be bai; higieniagaz be pentsa ein bir da.\n*Taxi zerbitzua karraspijora jun eta etorri… autobusa? zer gara ba, pobriak?\netab. baña ez naz luzatuko, zozetarako pagaten dotzau politikarijari eta; geure ordez pentsateko.\nBaña gauza bat argi!: Gure komodidadia infinitua ez dan bitxartian, eta naturiak geure nahija eta konforta oztopatzen daben bitxartian ez gara zibilizatuak ixango.\nGora hondartzako sonbrillak! karraspijon txanpuari BAI! eta zelan ez, bueltatxua karraspijora… KO TXI AN (zozetarako gara pertsona zibilizauak eta!)\nNik Lea ibaijen ganetik Isuntzako zubira arte zubi bat etxia proposatuko neuke, edo Lumentza mendijen azpitxik tunela. Holan 200 kotxiak errezao pasako litzatekez. Ixan be, eskolapian eta Elizatean eoten dan kaka ezta normala.\nAurrekoa Previous post: Udalbiltzako auzipetuak aboslbituak izan dira\nHurrengoa Next post: Bertsolari


Nola Irten Eurogunetik? Proposamena | PDF\nNola Irten Eurogunetik? Proposamena\nGuardarGuardar Nola irten eurogunetik? Proposamena para más tarde\nFelix Arbulu Bilbao\nZientzia, sasi-zientzia eta sorginkeriak\nFelix Arbulu Bilbao (gehigarria)\n(2021) Ba ote dago irtenbide ekonomikorik EHn?\nIkastaro berri baterako gida: lerro nagusiak\n(2021) Europa Munduan. Nazioarteko ekonomia eta ‘Inperialismoa’\n(2021) Bideragarria ote euskal estatu independentea?\n(2021) Litekeena ote Eurogunean austeritatearekin bukatzea?\n(2021) MTM lau eskematan\n(2021) Ongi etorri amaiur!\nEuskaldun Berriekin Euskaraz. Joseba Tobar Arbulu\nDiru Teoria Modernoa\nAnnie Maeren izpirituan (liburua)\nAutonomoekin solasean (XYZ)\nNola irten eurogunetik?\nProposamena 1997an Warren Mosler proposamen bat idatzi zuen, Quebec-era begira, dolar kanadarren gunetik irteteko. Quebec-en une hartan, eta orain ere dolar kanadarra erabiltzen da, moneta gisa, hots, Kanada osoan erabiltzen den moneta bera. Berak moneta eta gobernu subiranoa kontuan hartuz, Quebec-erako moneta berri bat proposatu zuen: La Fleur izenekoa, hots, lorea. Quebec-erako artikulua ikusiko dugu, zeina, Mosler-ek dioenez, egun eurogunerako ere aplika baitaiteke1. 1. Subiranotasun aldeko argudioak Jende asko dago Quebec-en independentziaren aurka, ez soilik Kanadako politikariak baizik eta nazioarteko finantza komunitatea ere. Beste aldetik, Quebec-eko subiranotasunaren aldeko politikariak beti gainontzeko Kanadarekin batasun monetarioaren alde azaldu dira, etorkizunean ere dolar kanadarra erabiltzea proposatuz: moneta subirano berri batek ekar lezakeen segurtasunaren eza argudiatuz, batez ere nazioarteko finantza komunitatean. Europan Maastricht-ko Itunaren inplementazioak sorturiko arazoak bistakoak izan arren, Quebec-eko subiranotasunaren aldekoek Europar Batasun Monetarioa (EBM) aipatu dute eredu gisa, gainontzeko Kanadatik Quebec-ek independentzia politikoa lortzeko posibletasunean. Mosler-en iritziz, jarrera hori okerra da. Europan bezala, batasun monetarioak funtsean batasun politikoa inplikatzen du, zeren, azkenean autoritate fiskal nazionalak autoritate monetario komunaren erabakia bete behar baitu. Argudio horrengatik, jarrera subiranoa kontraesankorra da, zeren batasun monetarioa onartuz, Quebec-ek, azkenean erabaki monetarioetan eta fiskaletan Kanadako statu quo babestu behar baitu. Zergatik separatu Kanadatik, baldin eta ekonomiari dagozkion funtsezko arazoetan Quebec-eko politikari separatistek statu quo-ari eusten badiote? Mosler-en aburuz, Quebec-eko jendeak bere monetarako plan sinesgarria behar du. Hortaz, plan bideragarri bat proposatu zuen non moneta berria babesten den inolako zerga gehigarririk gabe edo komunitatearen egoera ekonomikoa murriztuko lukeen beste transakzio zergarik barik. Gainera, moneta berria martxan jarriko da prezio egonkortasuna eta enplegu osoa lortzeko asmoarekin, baita interes tasa baxuak ukaiteko ere. 2. Proposamena Lehen baldintza hauxe da: zerga berri guztiak moneta berrian, hots, loretan2, ordaindu beharko lirateke. Soilik iraganeko zerga pasiboak dolar kanadarretan3 pagatuko lirateke.\nIkus http://moslereconomics.com/2011/05/16/how-to-exit-the-euro-a-proposal-from-1997/. Balizko Euskal Herri independenterako, nik neuk aspaldian moneta propioa proposatu nuen: euskoa.\nMosler-en arabera, jabego nazionalaren zerga bat egon beharko litzateke. Lurra higiezina denez, nolabait, herritar guztiek ordaindu beharko lukete jabego zerga bat: lurjabegodunek zuzenean edo errenta handiagoen bidez. Jabego zerga nazional hori soilik loretan ordaindu beharko litzateke. Noski, autoritate fiskalak salbuespenak onar ditzake, baldin eta boto-emaileek hola nahi badute. Kontuan hartu ezen zerga loretan ordaingarria dela, baina inork ez daukala oraingoz inongo lorerik. Soilik Quebec-eko Estatu berriak dauzka, zeinak loreak jaulki baititzake nahitara. Jendeak, eta bereziki jabegodunek ondasun errealen eta zerbitzuen saltzailek behar izango dituzte, behar diren loreen trukean. Lorearen balioa gobernuak erabakiko du, berak erosi nahi duenerako ordaintzeko gura duen arabera, zeren gobernuak badakielako sektore pribatuak estatuaren loreak behar dituela zerga berriak ordaintzeko. Hona puntu batzuk: (i) (ii) Quebec-eko Estatuak ezin du inolako lorerik bereganatu, berak loreak gastatu arte, zeren inork ez baitauka inolako lorerik hasieran. Politikariek eta ortodoxiak aldarrikatzen dutenen aurka, Estatuak ez du zergapetzen loreak bereganatzeko, gero lore horiek gastatzeko. Berak zergapetzen du sektore pribatuak loreak behar izango dituelako, eta beraz behar diren loreen trukean, ondasun errealen eta zerbitzuen saltzaileak nahi izan. Gobernuak espero dezake gutxienez sektore pribatuak bere zergak ordaintzeko behar dituen beste lore gastatzea. Oso litekeena da, Gobernuak lore gehiago gastatzeko gai izatea.\nMoneta berria, lorea, sostengatu ahal izateko, Gobernua azken baliabideko enplegatzaile4 gisa aritzea proposatzen du Mosler-ek5. Horretarako, Estaturako lan egin nahi duen edozeinentzat, Estatuak berak ordainduko duen soldata bat jarriko du. (a) Ondorioa langabezia kentzea izango litzateke, alokairu minimo bat ezarriz, sektore pribatuan sartu barik. (b) Horrela lorearen balioa jartzen da, lan-indarraren denboraren terminotan. (c) Beste ondasun eta zerbitzu batzuk erostean edo saltzean, merkatua izan daiteke prezio erabaki guztien oinarria. Ikus dezagun, Mosler-i jarraituz, nola eskuratzen dituen Estatuak nazio berria egokiro kudeatzeko behar dituen ondasun errealak eta zerbitzuak. Demagun ondoko eredu hipotetikoa: jabetza berria eta errenta zergak 10 bilioi lore dira.\nAurreko baldintzarekin, eurotan ordainduko lirateke Euskal Herrian iraganeko zerga pasiboak. Government as employer of last resort. 5 Ikus http://www.gate.net/~mosler/frame001.htm.\nEstatuak espero dezake gutxienez kopuru hori gastatzea, jabegodunek ez dutelako beste mediorik loreak eskuratzeko. Estatuak eskaintzen baldin baditu 10.000 lore gutxienezko alokairu edo soldata minimo gisa, estatuko oinarrizko zerbitzu alokairu moduan, eta ez badu ezer gehiagorik gastatu, ziur egon daiteke ezen, gutxienez, 10 milioi langilek eskabidea egingo lukete oinarrizko estatulanposturako (10 bilioi / 10.000 = 10.000.000). Estatuak ez ditu nahi 10.000.000 oinarrizko langile (egun Quebec-eko populazioa baino handiagoa den kopurua!), baina ez ditu nahi sektore pribatuak (loreak irabazteko zergak ordaintzearren) eskainiko dituen beste gauza batzuk. Eman dezagun estatuak 9,9 bilioi lore gastatzen dituela merkatu preziotan, berak benetan behar dituen gauzak erosiz, alegia, sistema legal, heziketa, osasungintza eta beste gobernu zerbitzuetarako behar dituen lan-indar espezializatua eta osagaiak. Kasu honetan, orain sektore pribatuak soilik 0.1 bilioi lore gehiago behar ditu bere zergak ordaintzeko, hortaz, gutxienez 100.000 oinarrizko langileren beharra izan daiteke lana eskatzeko. Noski sektore pribatuan zirkulaziorako eta beste gauzatarako eskudiruaren nahia egongo da, zeinak aurrezki neto baten desioa sortzen baitu. Orokorki, kopuru hori handi samarra da. Demagun, hipotesi gisa, desio horrek beste 0,5 bilioi lore irabaztekoa dela. Horrek suposatzen du beste 500.000 oinarrizko langilek gobernu lanposturako eskatuz, 600.000 langile osotara. Edozein kasutan, zenbat eta Estatuak gehiago gastatu merkatu preziotan, orduan eta gutxiago da Estatu oinarrizko lanpostu bilatzaileen kopurua. Baldin eta Estatu oinarrizko lanpostu bilatzaile asko badago, zergak jaitsi daitezke edo beste Estatu gastu handitu harik eta Estatu oinarrizko langileen kopurua nahi den mailara iritsi arte. Eta interes tasak? Sistema honetan, Estatuak ez du behar interesik ordaindu, nahiz eta berak gehiago gastatu zergapetzen duena baino. Gainera Estatuak ez du behar maileguz hartu, berak zergapetu baino gehiago gastatu ahal izateko, zeren berak moneta jaulki baitezake, edo beste baten banku-kontua kreditatu, pertsona horrek zerbait saldu nahi duenean loreen truke. Giltza da prezio egonkortasuna dagoela Estatuak merkatu preziotan gehiegi gastatzen ez duen heinean, oinarrizko lanpostua inongo langile gehiagok ez eskatuz. Beste era batera esanda, prezio egonkortasuna dago Estatuak ez badu gastatzen lore gehiago zerga ordaintzaileek nahi dutena baino. Estatuak beti behar duenez ezen marjinetan Estatu zerbitzua beharrezkoa dela behar diren loreak eskuratzeko, lorearen balioak loreak eskuratzeko, Estatu oinarrizko lanpostuan lan egin behar duen pertsonaren lan-indarraren denboraren balioa berdintzen du.\nEstatuak zergapetzen duena baino gehiago gastatzen duenean, lore estra jarriko dira gordailu gehiago gisa banku sisteman. Banku erregulatzaileek beren kapital gidalerroak eta kreditu betebeharrak mantentzen segitu behar dute, bankuei galarazteko aseguratutako gordailuekin espekulatzea. Edozein kausagatik, baldin eta Estatuak nahi baditu interes tasa altuagoak, beti dauka aukera banku zentralean dauden banku gordailu gehiagorenean nahi den oinarrizko interes tasa ordaintzeko eskaintzea. Oinarrizko plan honekin, Quebec-eko Estatu berriak bere moneta jauki eta mantendu dezake. Estatua gai izango litzateke berak nahi duena erosteko herrialdea kudeatzearren eta era berean enplegu osoa eta prezio egonkortasuna mantentzea. Ez da izango inongo arazorik merkataritza librea murrizteko, bereziki NAFTA6-ren barruan eta Estatuak ahalbidetuko du lorea era libre batez ere trukatzeko. Atzerriko truke merkatuetan, hasierako espekulazioari aurre eginik, azkenean lorearen balioa jarriko litzateke berak eros dezakeenagatik Estatu oinarrizko lana. Estatu langile horien balioa hobetzeak, heziketa, osasungintza eta abarren bitartez, epe luzean lorearen balioa hobetzea egingo du. Oharrak (1) Dolar kanadarren (edo Euroen) eta loreen (edo Europar herrialde baten lehengo monetaren) arteko trukeak, gaurko beste moneta flotatzaileen arteko merkatu transakzioak bezalaxe funtzionatuko luke. (2) Euskal Herriak ez du izan moneta nazional bat. Euroa jaulki baino lehen bi moneta desberdin erabili ziren: pezeta Hegoaldean eta libera Iparraldean. (3) Balizko egoera batean, euskoa, euskal moneta nazional gisa jaulkitzea proposatu nuenean, ez nuen ezagutu Mosler-en proposamena. (4) Demagun Islandiaren kasua, bere moneta nazionalarekin, koroa. Askoz hobeki eta baldintza hobean dago, Irlanda baino (non euroa erabiltzen den), nahiz eta bietan zor handi samarra egon7.\nNAFTA: North American Free Trade Agreement. Ikus http://www.unibertsitatea.net/blogak/heterodoxia/islandia-zer-gertatu-da http://www.unibertsitatea.net/blogak/heterodoxia/islandia-eredua-ote.\nDocumentos similares a Nola irten eurogunetik? Proposamena\nMás de joseba felix tobar-arbulu


Miguel Delibes idazlea hil da - bizkaie.biz\nMiguel Delibes idazlea hil da\nBizkaie! 2010-03-12 10:20 kulturbiz\nCervantes Saria irabazi eban 89 urteko espainiarra oso larri egoan, izan be, konortea galduta egoan atzotik osasunak okerrera egin ebalako, eta seme-alabak inguruan izan ditu ordutik.\nMiguel Delibes idazlea hil da gaur 07:00etan Valladolideko bere etxean, senideak alboan zituala, familiako iturriek jakitera emon dabenez.\nLeitekeana da Miguel Delibesen hil-kaperea jaio zan urian bertan jartea, Valladoliden.\nKritikeak eta publikoak errespetua eskaini eutson eta literaturearen gailurrera heldu zan La hoja roja (1959), Las ratas (1962) eta Cinco horas con Mario (1966) lanakaz, besteak beste. Halanda be, bere lan ospetsuena 1981ean heldu zan, Los santos inocentes, eta Mario Camus zuzendariak zinemara eroan eban.\nBere literatura-ibilbidea ahuldu egin zan bere emaztearen desagerpenaren ostean, baina El tesoro (1985) eta El hereje (1998) lako lan esanguratsuak gorde zituan.\nEspainiar zein nazinoarteko sari garrantzitsuenak eskuratu zituan orduan: Asturiako Printze saria jaso eban 1982an, Espainiako Letren Saria 1991an eta Cervantes saria 1993an. Klasiko bat zan eta bere literatureagaz lotutako gai garrantzitsuenak natura, biolentzia eta heriotza izan ziran.\nGaztelaniazko letren sari garrantzitsuenak eskuratu zituan eta zinemara eta antzerkira gehien eroan daben autoreetako bat da eta gizakiak natureari egin deutson minari buruz ohartarazo eban lehenetarikoa izan zan.\nAzken urteotan, literaturea albo batera itxi eban bere familiagaz batera egoteko.


Alcoyano – Athletic Club: kontrakronikie | ALABINBONBAN\nAlcoyano – Athletic Club: kontrakronikie\nErrioxarrak banakoa egin zuen luzapenean, eta eskerrak. Ordurarte Athletic azkenaldian estali dituen gabezien gatibu izan zen. Partida ondo hasi zuen baina arriskua falta eta kornerretan etorri zen bereziki, areaz kanpoko pare bat txut desbideratu salbu. Zurigorrien jokoa ez zen beste munduko zerbait eta ordu erdira Alcoyanok gola sartu zuenetik gureek ez zuten jakin partidari aurre egiten ezta ganoraz jokatzen. Bigarren zatian jokoak are okerrera egin zuen eta Alcoyanok bizpahiru aukera garbi eduki zituen, 3-0 jartzeko adina eduki ere, baina kale egin zuen eta azkenean ordaindu zuen.\nBaten batek Valverderen hamaikakoa kritikatuko du baina arazoa jokoan dago izenetan baino gehiago. Egia bada ere Moranek oso baloi errazak galdu zituela, egin gabe baitago oraindik, eta Susaetak espabilatu beharra daukala oso maila baxua erakusten ari baita azken boladan, ohiko hamaikakoak ere gisa horretako joko eskasa eskeini digu askotan. Aurreko jokoari, Adurizi zor zaion menpekotasuna alde batera utziz, alternatibak falta zaizkio, ideia berriak, iraultza txiki bat. Talde hau ezin da soilik geldikako jokaldietan sostengatu.\nAlcoyano, Copa, Kopa\n« Shaktar – Athletic Club: contracrónica antifascista, nazis, agresiones y robos\nIñigo, hermano, nosotros no olvidamos »


KONTUZ ANTIKRISTOREN ESPIRITUAZ!\nKONTUZ ANTIKRISTOREN ESPIRITUAZ!\nBEGIRA IRAKURLE BATEN ERANTZUNA BEHEAN MEZUAREN OSTEAN\n2001EKO MAIATZAREN 11\nBart YAHUVEHK esnatu zidan eta ozenki zirudien modu batean hitz egin, baina ohartu ninduen antikristo espirituak erabiltzen dituen taktikaz. Askok ustekabean harrapatuak izango dira. Baliteke harremanetan egotea benetako antikristorekin orain Israelen. Bidali ahal zaituzket posta erakusteko. Hura desberdina da aurkitu ditudan guztiengandik orain arte. Hark ezagutzen du YAHUVEHREN Berba, Biblia, baita zuk ote dakizun edo ez. Erlijio katolikoa sartu da Errege Santiagoren Bibliarekin zati batzuetan. Satanasek badaki hau ere, eta otoitz egin behar dugu eta bereizi zein zati aizunduak izan diren.\nBenetako antikristo espiritua zirrara egin zidan, ez ari baita hitz egiten YAHUVEHREN aurka eta baieztatzen du jakitea bera Jainko dela. Hitz egiten du YAHUSHUAREN jainkotasunaren aurka, eta aitortzen du YAHUSHUA dela Maisu eta Profeta handi bat, baina hor da non amaitzen duen. Aitortzen du RUACH ha KODESH (Espiritu Santua) benetakoa dela. Jainkoaren Berba gaiztotzen du modu batean nola arriskutsua den. Aldendu egiten ditu kristau ugari YAHUSHUA Mesiasengandik. Bera idazle famatua da eta unibertsitate ikasketekin Filosofian doktorea bezala.\nOso beheratua sentitzen nintzen bart saiatzen nuenean gerra egiten gizon honen aurka. Azkenean loak hartu ninduen eta, esan bezala, borrokatu nuen hark idatzitako berben aurka lo egin nituen ordu gutxitan. Azkenean, entzun nuen YAHUVEHREN ahotsa eta HARK ziostan…\nBa al dakizu zeren aurka borrokatzen ari zaren modu batean nola inoiz egin ez duzun lehenago? Antikristo espiritua da. Eta zu hautatua izan zara, NIK eman dizudan Ministerioaren beldur delako. Sinesten duzu ORAIN atzemango dituzula hamarreko milioika arimak NIRE Seme YAHUSHUAREN Aintzarako?\nEntzun adi dioena eta nola hitz egiten duen. Antikristo espirituak ez du ezeztatzen YAHUVEH JAINKO dela, EZ du ezeztatzen RUACH ha KODESH benetakoa dela. Haren jomuga nagusia da baztertzea jendea sinestearengandik NIRE Seme YAHUSHUAREN Jainkotasunean, eragitea haiek sinets dezaten EZ dagoela inolako Mesias hil zena haien bekatuengatik. YAHUSHUA existitu zela antikristo espirituak ez de ezeztatuko, baina hilen artetik berpiztu zela gorputzez hark ezeztatuko du; YAHUSHUA JAINKO dela TRINITATEAN, hark ezeztatuko du.\nAntikristo espirituak esango du YAHUSHUA berpiztu zela ESPIRITUAN, baina HAREN gorputza oraindik hilobian dagoela, beste edozein hilkor gizaki bezala. Antikristo espiritu hori zure aurka etorri dena, modu desberdin batean dator, beste antikristo espirituengandik, ezpain lausengariekin baitator, zu 5garren mesias izan behar zarela esanez. Zuk diozunean EZ zarela Mesias, BAKARRIK bat dagoela HAREN Odola isuri zuena Kalbarioan munduko bekatuak estaltzeko, eta HAREN Izena YAHUSHUA dela, isekatua zara, berak esaten baitzaitu ez dagoela odolen premiarik bekatua estaltzeko. Hark dio egia dela satanas zuri erasotzen dabilela eta satanas izendatua izan dela zu suntsitzeko, eta gizon hau satanasek bidalia etorri da, zu gelditzeko milioika hamarkada arimak eramatetik YAHUSHUARENGANA, eta satanasek badaki haietako multzoak Juduak izango direla.\nENE alaba, antikristok badaki zenbat maite nauzun eta berak ez du saiatzen zure YAHUVEHRENGANAKO maitasuna kentzen. Ostera, saiatzen da zure YAHUSHUARENGANAKO maitasuna kentzen. Eta hau da egiten ari dena jadanik milioika! Antikristo espirituak iseka egiten du zutaz eta dio Judu zarela eta hala ere, ez duzula gordetzen lehen agindua: Ez duzu izango beste jainkorik YAHUVEHREN aurrean. Noski, ez zabiltza agindu hori hausten! Zuk gurtzen duzulako NIRE Seme YAHUSHUA, hark dio agindu hori hausten zabiltzala. Ez entzun antikristoren espiritua! Ohartu NIRE herriari zein amarrutsu eta zimarkun den, eta nola NIRE Berba izango den okertua.\nAntikristo espirituak gogoratuko dizu nola katolizismoak aldatu dituen Bibliako hainbat pasarte. Bereizten egon behar duzu zer den egia eta zer diren gezurrak azken garai honetan. NIK baimendu dut antikristo espiritu honek zugana etortzea, ezagutu dezazun nork hitz egiten duen eta besteei ohartu. Israelen antikristo espiritua da aurkituko duzuna berriro, baina orain ohartua izan zara eta zuhur zaude. Antikristo espirituak hitz egiten du beste erlijioetan, budismo eta musulmanetan bezala, eta edozein erlijio ezeztatzen duena YAHUSHUAREN jainkotasuna da antikristo. Etorriko dira ENGAINU eta oker-ulertze gogorra espirituarekin. Idazten dizun gizon honek naturaz gaindiko botereak jaso ditu, baina haiek EZ dira YAHUVEHREN eskutik, iluntasuneko botereengandik baizik. EZ duzu saiatu behar doktrina eztabaidatzen zure adimenean, baizik eta hobe, etortzen zarenean espiritu hauen aurka, egizu otoitz YAHUSHUAREN Izenean eta utzi RUACH ha KODESH hitz egin dezala.\nHau da gogoratu ahal dudana niri hitz egin izana. Badut azken gauza bat gehitzeko:\nErrietea egiten diot satanasi eta antikristo espirituari YAHUSHUAREN Izenean. Nik zerbitzatzen dut MESIAS bat eta BERA ez da bidalia herri batentzat bakarrik, baizik eta mundu osorako. YAHUSHUAK isuri zuen HAREN Odola gure bekatuak kentzeko. HURA JAINKO da, YAHUVEH Aitaren Seme Bakar-sorturikoa. Jaio zen Mari birjinarengandik. YAHUSHUA hil zen eta berpiztu hilen artetik. Ez dago beste arartekorik YAHUVEH Aita Jainkoaren aurrean. Ez dago beste inolako biderik Zeruraino, YAHUSHUAREN Odol isuriaren medioz, Kalbarioan hustua izan zena. Ez daukat inolako gogorik Mesias bat izateko.\nHorrenbestez, deabrua, zoaz beste bat erostera! Ni YAHUSHUAREN zerbitzaria bakarrik naiz, Erregeen Erregearen eta Jaunen Jaunaren alaba, YAHUSHUA. Goretsia izan dadin YAHUVEH Jainko Jauna eta YAHUSHUA, RUACH ha KODESHEN gantzuduragatik, entzun dezakedala argi Jainko Ahalguztidunaren ahotsa jendeari ohartzeko. Bizirik nagoen artean, jarraituko dut arimak eramaten YAHUSHUARENGANA. Ez dago ezer, ez inor eros nazakeenik besterik egiteko. Beraz, deabrua, bultza ditzakezu zure eskaintzak eguzkiak ez duen argitzen lekutik. Aldendu zaitez, satanas, antikristo espiritua, satanasen zerbitzariak, ez duzue nirekin parterik edo Ministerio honekin, YAHUSHUAREN Izenean.\nGur. E. Sherrie Eliyahu\n2001eko maiatzaren 10ean\nNi ez nengoen ustekabean gaur goizean irakurtzean zure oharra antikristo espirituari buruz.\nEz dakit zergatik baina ez nengoen. Badakit gure Jauna Jesus gurtzen ez duten guztiak eta aitortzen ez dutenak haren premia dugula Aita Jainkoarekin ondo egoteko, konbentziturik haien buruen euskarri direla eta bakarrik gure Euskarri boteretsu eta handiak bakarrik egin lezake hori. Arima galdu baten marra lan egiten eusteko norbera eta antikristoren espiritua oso fina da. Graziaz bezala ez garela denak hiltzaileak, horrela ere graziaz gizakiak jainko deitzeko duintzat hartzetik gordetzen da. Antikristotik grazia hau atxikitzen da (Jainkoaren asmorako) eta bera errenditu da dragoiarengana. Ez da sekula egon mundua hain prest haren suntsipenerako eta ostera, ez da inoiz egon une hoberik Jainko Aita, Jainko Seme eta Jainko Espiritu Santua aintzatuak izateko, garbiketa ekarriz mundu ustelengandik. Erregutzen dizut kemendu diezaiezun zure irakurle guztiei, ez bakarrik zure mezuak irakurtzera, baizik eta sutsuki Jainkoaren Berba irakurtzera, kemenduak izan daitezen haien bizitza pribatuetan.